lokalokottarakulaṃ lokālokakulaṃ mahat |
mahāmudrākulaṃ cāgryaṃ mahoṣṇīṣakulaṃ mahat || 24 ||

kulatrayam iti kāyavākcittasvabhāvatvād vairocanakulaṃ ||

lokalokottarakulam iti | lokṛ darśane | lokyata iti lokaḥ | tasya kulaṃ lokalokottarakulaṃ padmakulam ity arthaḥ ||

lokālokakulaṃ mahad iti | lokānām āloko lokālokaḥ | akṣobhyaḥ | ādarśajñānātmakatvāt | tasya kulaṃ lokālokakulaṃ mahad vajrakulam evāgryaṃ vairocanādīnāṃ bodhicittasvabhāvatvāt | tasya kulaṃ mahāmudrākulam ity arthaḥ || mahoṣṇīṣakulaṃ mahad iti | sarvatathāgatānāṃ traidhātukadharmarājyābhiṣekapradānān mahoṣṇīṣatvam | tasya kulaṃ mahoṣṇīṣakulaṃ mahad ratnakulam ity arthaḥ ||

āryanāmasaṃgītiṭīkāyāṃ nāmamantrārthāvalokinyāṃ ṣaṭkulāvalokanādhikāras tṛtīyaḥ || gāthe dve ||

imāṃ dvādaśatathāgatabhūmyupalakṣitāṃ gāthāṃ girāṃ pater bhāṣate smeti saṃbandhaḥ ||


yasmād bhayāni sarvāṇi duḥkhāny apramitāni ca |
cittād eva bhavantīti kathitaṃ tattvavādinā || 5.6 ||

yadi baddhaḥ kathaṃcid bhavet. smṛtir vakṣyamāṇalakṣaṇā. saiva rajjur bandhanopāyatvāt. samantataḥ sarvathā, asatpakṣe pracāranirodhāt. tadā bhayam astaṃgataṃ pratyastamitaṃ sarvam aśeṣam. sarvaṃ kalyāṇam abhyudayaniḥśreyasalakṣaṇam. āgataṃ saṃprāptam. devaś ced vṛṣṭo niṣpannāḥ śālaya iti yathā.

kutaḥ punar evam ity āha.

sarve hy ete karmākṣepavaśād aniṣṭadāyakā bhavanti. karma ca cittam eva, cetanā karmeti vacanāt. vākkāyakarmaṇor api cittam eva samutthāpakam. tadantareṇa tayor anutpatteḥ, cetayitvā karmeti vacanāt. tasmāt sarvam iha karmanirmitam eva. tac ca cittān nānyat. tad āha-

	karmajaṃ lokavaicitryaṃ cetanā tatkṛtaṃ ca tat |
	cetanā mānasaṃ karma tajje vākkāyakarmaṇī || iti || (Abhidharmakośa 4.1)

na ca anapakāracittasya kecid apakāriṇo nāma. yasmāt-

	nivṛttapāpacittasya nāsti loke bhayaṃ dviṣaḥ |
	sukhahānir na tasyāsti yasya cittaṃ vaśe sthitam ||

ata idam uktam-

	cittasya damanaṃ sādhu cittaṃ dāntaṃ sukhāvaham | (Dhammapada 25)

iti.

tattvavādī bhagavān, vastutattvakathanaśīlatvāt. tenedaṃ tattvaṃ kathitaṃ prakāśitam—sarvaṃ cittaprasūtam iti. ataḥ sarvatra cittam eva pradhānam.

ittham evaitan nānyatheti prasādhayann āha. narakapālānāṃ kuntāsimusalādīni, asipatravanasamudbhūtāni vā kena kṛtāni? na tatra kaścit kartāstīśvarādiḥ, tatkartṛtvasya anyatra niṣiddhatvāt, ihāpi niṣetsyamānatvāt.


yadātmotkarṣaṇābhāsaṃ parapaṃsanam eva ca |
sādhikṣepaṃ sasaṃrambhaṃ sthātavyaṃ kāṣṭhavat tadā || 5.50 ||

tattvaṃ hy upādeyatve 'pi sukhaduḥkhopekṣādisakalapratibhāsasaṃdohavyāpakam. sādhyaṃ cānabhimataparihāreṇecchālakṣaṇaṃ phalam upādeyatve 'pi sakalaprāṇibhir avaśyam evāsādhyavyāvṛttyā sādhayitavyatvenābhimatam ity adoṣaḥ. tatra tāvad vedāntavādyabhimataṃ sādhyam āha—ānandarūpam ityādi.

ānandarūpam iti sadā sukhamayatvāt. svavid iti jyotīrūpatvena svayaṃ prakāśamānatvāt. aprakampyam ity anityatayā kampayitum aśakyatvāt. śāntam iti kleśopakleśaśūnyatvena parikalpitatvāt. evaṃvidhaṃ sādhyam uṣanti kāmayante.

saha śrāvakair vartante ye khaḍgajināḥ khaḍgaviṣāṇakalpā ekacāriṇo vargacāriṇaś ca pratyekabuddhās te sādhyam icchanti. kīdṛśam? rūpādyupadher virāmaṃ rūpavedanāsaṃjñāsaṃskāravijñānalakṣaṇānām upadhīnāṃ skandhānāṃ virāmaṃ vicchedam, nirodham iti yāvat. etad uktaṃ bhavati—sarvaśrāvakapratyekabuddhāḥ sopadhiśeṣanirupadhiśeṣabhedena bhinne 'pi nirvāṇe nirupadhiśeṣam eva nirvāṇaṃ sākṣātkartavyatve-na sādhyaṃ pratipannāḥ.

idānīṃ pāramitānayavādinām abhimataṃ caturvidhaṃ sādhyam āha—ākāraśūnyam ityādi.


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

tanaiva samyagjñānena sabījasaṃkleśakṣayāt pratiṣṭhādehabhoganirbhāsānāṃ ca vijñaptīnāṃ prahāṇād anāsravo dharmadhātur aprapañcaḥ. trayam idaṃ viśuddhākāśanibham anantam aprapañcam dharmakāyam ity arthaḥ. tad eva svabhāvaḥ tena svabhāvena sākṣātkarttavyāv iti bhāvaḥ.

tathā hi sa eva vairocanaḥ, prakāśamātratayā prakhyānāt. sa eva akṣobhyaḥ, nirābhāsatvāt. sa eva amoghaḥ, viśvārthakaraṇāt. sa eva ratnaḥ, sarvabuddhadharmāṇāṃ lābhāt. sa eva ārolikaḥ, teṣām ātmani samyak paricchedāt. evaṃ pañcajñānamayatvāt sa eva sāttvikaḥ, vajrasattva ity arthaḥ. brahmetyādi. sa eva brahmādir ucyate.

katham ity āha—brahmetyādi. yata eva suviśuddhabodharūpatvād asau buddhas tad eva paraṃ brahma. tasmāt sa eva brahmā. nirvṛttita iti mokṣarūpatvād ity arthaḥ.


parasparaviruddhābhir bālecchābhir akheditam |
kleśotpādād idaṃ hy etad eṣām iti dayānvitam || 5.56 ||


praṇamya nāthaṃ saṃbuddhaṃ bhagavantaṃ tathāgatam |
kṛtāñjalipuṭo bhūtvā idam āha sthito 'grataḥ || 6 ||

sarva eva tvasau prajñopāyamayatayā maṇḍalamudrārūpo 'vagantavya iti | nanvevaṃ bhāvyabhāvakabhāvanānupapattāvutpanne ca maṇḍale nirdiṣṭe dhyeyadhyāne kiṃ sarvathotpādite eva | netyāha—taddhyeyamityādi |

vikṣepa eva na dhyānamiti dhyeyamapi tanna syādityāha—pitarītyādi |

tatsukhaṃ bhujyate svayamiti yathopadeśamajasraṃ yauvanābhiṣekayorvā | evamādimadhyāvasāneṣu yatsukhamanuparatamanubhūyate tatsukhaṃ dhyānamucyate | mahāsukhasyānusmaraṇātkuto vikṣepo yato na dhyānadhyeye | athavā pitarīti gurāvabhiṣekakāle yatprāptamanubhūtaṃ sahajamahāsukhaṃ tadbhujyata ābhujyate svayamanyadāpi | mudrāyogato vā tathaivopabhujyate | yenopabhuktena sukhena maraṇamindrayāṇāṃ nirodhaḥ syādiheti dṛṣṭa eva janmani tatsukhaṃ dhyānamucyate | evaṃbhūtaṃ cotpannayogino dhyāna tathānusmaraṇamātre 'pyupadeśe 'nujñāyata iti |


bhavadbhaktyamṛtāsvādād bodhasya syāt parāpi yā |
daśā sā māṃ prati svāminn āsavasyeva śuktatā || 11 ||

sarva eva bhallābha iti | vyākhyātaprakṛṣṭabhaktiśālinām ayamāhlādaduḥkhamohairūpalakṣito loke yaḥ saṃvinmārgaḥ nīlapītādibodharūpaḥ panthāḥ sthitaḥ sa sarva eva tvatprāptihetuḥ | vedyasopānanimajjanakrameṇa paramavedakabhūmilābhāt |

he svāmin tavcchaktipātasamāveśamayabhaktyānandāsvādam anāsādya, bodhasya parā dehapātaprāpyā prakṛṣṭāpi yā śāntaśivapadātmā daśā syāt kaiścit sambhāvyate, sā taiḥ sambhāvyamānā māṃ praty āsavasya yathā śuktatā paryuṣitatā tathā bhātīti yāvat | yatas tair bhaktyamṛtam anāsvādyaiva śuktīkṛtam | yaiḥ punar āsvādyate, taiḥ svacamatkārānandaviśrāntīkṛtatvāt kā śuktatāsambhāvanā? āsvādād iti lyablope pañcamī | athavā tvadbhaktyamṛtāsvādād api parā mokṣarūpā yā kācid daśāstīti sambhāvyate, sā mahyaṃ na rocate, bhaktyamṛtāsvādasyaiva niratiśayacamatkāravattvād ity evaṃparam etat |

bhavadbhakti iti | vidyāvidyobhayasyāpīti vidyāvidyālakṣaṇasyobhayasya |


māyājālamahātantre yā cāsmin saṃpragīyate |
mahāvajradharair hṛṣṭair ameyair mantradhāribhiḥ || 13 ||

atītair buddhair yā bhāṣitā anāgatāś ca ye samyaksaṃbuddhā hi yasmād yāṃ bhāṣiṣyante punaḥ | pratyutpannāś ca buddhā bhagavanto bhāṣante yāṃ nāmasaṃgītiṃ punar apīti || pratyutpannāś ca saṃbuddhā yāṃ bhāṣante punaḥ punaḥ ||

māyājāletyādi | asmin māyājālamahātantre 'meyair mahāvajradharair mahāmantradhāribhir hṛṣtair yā saṃpragīyate tāṃ ||

ahaṃ caināṃ dhārayiṣyāmy ā niryāṇād nirvāṇaṃ yāvat | kiṃbhūto dṛḍhāśayaḥ | ḍṛḍho 'vicala āśayo 'bhiprāyo yasyāsau dṛḍhāśaya iti |


evaṃ mayā śrutam ekasmin samaye bhagavān vajrasattvaḥ |
sarvatathāgatakāyavākcittahṛdayavajradhātvīśvarībhage vijahāra ||
anekaiś ca vajrayogivajrayoginīgaṇaiḥ । tadyathā । śvetācalena ca vajrayoginā । pītācalena ca vajrayoginā । raktācalena ca vajrayoginā । śyāmācalena ca vajrayoginā । mohavajryā ca vajrayoginyā । piśunavajryā ca vajrayoginyā । rāgavajryā ca vajrayoginyā । īrṣyāvajryā ca vajrayoginyā । evaṃ pramukhair yogiyoginīkoṭiniyutaśatasahasraiḥ ||1.1||

evaṃ mayetyādyāha saṅgītikāraḥ | nidānavākyaṃ etat | yasmāt saṅgītikāreṇa sūtratantrādāv avaśyaṃ vaktavyaṃ | bhagavato vacanāt | tathā ca | evaṃ mayā śrutam iti kṛtvā bhikṣavo mama dharmaḥ saṅgātavyam ityādi | evaṃ sati |

śraddhāvatāṃ pravṛttyaṅgaṃ śāstā parṣac ca sākṣiṇi |
deśakālau ca nirdiṣṭau svaprāmāṇyaprasiddhaye || iti pratipāditaṃ bhavati ||

tatra | evam iti yathā saṃgāsyāmi | mayety anena viparītaśrutaparaṃparāśrutayor nirāsaḥ | etenātmanaḥ sākṣāt śrutam aviparītaṃ ca pratipādayati | śrutam iti śrotajñānenādhigatam | ekasmin samaya iti | ekasmin kāle | anyasmin kāle tv anyad api śrutam ity arthaḥ | etenātmano bāhuśrutyam etattantrasya daurlabhyaṃ ca pratipādayati | bhagavān iti | bhagā aiśvaryādayaḥ | tathā ca | aiśvaryasya samagrasya jñānasya yaḥ yaśasaḥ śriyaḥ rūpasyātha prayatnasya ṣaṇṇāṃ bhagasya iti śrutiḥ || tāni vidyante 'syeti rāgādikleśabhañjanād vā |
vajrasattva iti | vajram abhedyaṃ sattvam arthakriyākāritvam asyeti | athavā vajra iva vajraḥ sa cāsau sattvaḥ prāṇī ceti | sarvetyādi | sarve ca te tathāgatāś ca teṣāṃ kāyavākcittaṃ jīvaccharīra tasya hṛdayam atyantābhilaṣaṇīyatvāt | tad eva vajradhātvīśvarībhagam ||

vajro liṅgaṃ tasya dhātuḥ sāṃvṛtavivṛtatvalakṣaṇaḥ | bodhicittaṃ tasyeśvarī vā prajñā vajradhātunā sevitatvāt tasyāḥ | tadvarāṅge bhage vijahāreti | vihṛtavān vajrapadmasaṃyogena sampuṭayogena sthitavān ity arthaḥ | ayaṃ ca vihāraḥ prākṛtajanasyāpy atyantagupto bhavati kiṃ punar bhagavato vajrasattvasya | tataś cārthād uktaṃ bhavati | sumerugirimūrdhnivajrasatvabhūmau vajramaṇiśikharakūṭāgāre viharati smeti | etena śāstrā kālo deśaś coktaḥ ||

parṣadaṃ vaktum āha | anekaiścetyādi | vajrayoginaḥ | śvetācalādayaḥ | vajrayoginyo mohavajryādayaḥ | teṣām tāsāṃ ca gaṇāḥ samūhā ekarasāktāḥ bahuvacanaṃ tv ekavacanasyāpi pañcatathāgatātmatvāt ||

tadyathetyupadarśane | śvetācaleneti bhagavato bhagavatīdehagatarūpajñānena | evaṃ pītācaleneti | bhagavatīdehagatagandhajñānena | raktācaleneti | bhagavatīdehagatarasajñānena | śyāmācaleneti | bhagavatīdehagatasparśajñānenana ||

mohavajryā ceti | bhagavatyo bhagavaddehagatarūpajñānena | piśunavajryā ceti bhagaddehagatagandhajñānena | rāgavajryā ceti bhagavaddehagatarasajñānena | īrṣyāvajryā ceti bhagavaddehagatasparśajñānena | svayaṃ tu bhagavān bhagavatīdehagataśabdajñāne rūpaḥ | bhagavatī tu bhagavaddehegataśabdajñānarūpā ato naitat prabhedaḥ kṛtaḥ ||

evaṃ pramukhair iti | evaṃprakāraiḥ | cakṣuṣā ghrāṇena rasanayā kāyena śrotreṇa rūpeṇa vedanayā saṃjñayā saṃskāreṇa vijñānena pṛthivyā jalena tejasā vāyūnā ākāśena ityādibhir ityarthaḥ | etenaivamvidhe vihāre parṣaddevyopyetāddṛśyo bodhicitte tu kathitaṃ bhavati ||


vilakṣaṇam ato yuktaṃ hanta boddhuṃ tṛtīyake |
svasaṃvitter bhavet siddhir āgamārtho 'pi saṅgataḥ || SeNi 4 ||

paṭarūpeṇeti | paṭaṃ lekhayet iti bhāvaḥ ||


rajakīti ca duhitā ca nartakī ca prakathyate |
rañjanāt sarvasattvānāṃ rajakīti tathā smṛtā || 17 ||

jananyādiśabdaiḥ prajñāmātram uktam, nāvaśyaṃ bāhyā viśeṣā iti saṃkṣepaḥ. jagajjanam ity āryalokam, anyeṣāṃ niśceṣṭatvāt. vibhāgam iti jñeyanānātvam.

rajakītyādinoddeśaḥ. rañjanād ityādinā nirdeśaḥ. sattvānām iti vijñānānām.

guṇasyeti satsukhasya. cañcalatvād iti jñeyeśv āśusañcārāt.


mukhapāko bhavet tasya yadi buddhasamo 'pi hi |
śraddhāhīno 'thavā śiṣyaḥ śṛṇute jijñāsanāya ca || 1.17 ||

ācchidyeti balāt. bhavato gṛhītvā niṣkṛpo mṛtyus tava kāyaṃ gṛdhrebhyo dāsyati. tadāpi na kaścit pratikāro bhaviṣyati ity abhiprāyaḥ.

syād etat—yady api evam, tathāpi bhaktāc chādanamātreṇāpi paripālanīya ity atrāha.

yadi nāma bhṛtyakarmakaraṇaṃ tathāpi tatrānavasthāyisvabhāve vicakṣaṇo jñātvaiva pravartate, evaṃ prakṛte 'pi taddharmiṇi kenābhiprāyeṇa he manaḥ, tvaṃ kuruṣe vyayam upakaraṇopakṣayam?

tat kiṃ sarvathaiva niravakāśo 'yaṃ kartavyaḥ? nety āha. vetanaṃ karmamūlyam.


bako biḍālaś cauraś ca niḥśabdo nibhṛtaś caran |
prāpnoty abhimataṃ kāryam evaṃ nityaṃ yatiś caret || 5.73 ||

ity api śikṣānarthavarjanāya kāryety āha. sahasā tvaritam eva niṣprayojanaṃ hastadaṇḍādinā kapāṭaṃ ca nākoṭayet. saṃkṣepataḥ niḥśabdābhiratir bhavet.

kaḥ evaṃ sati guṇaḥ syād ity āha.

ete sarve niḥśabdā anuddhatāś ca viharanto vivakṣitam arthaṃ labhante. vratināpi tathaiva samādhānakaṇṭakaparihāreṇa vihartavyam.

ity api śikṣitavyam ity āha. kaukṛtyavinodanāvavādānuśāsanīsamarthānāṃ vinayādikovidānām aprārthitahitaiṣiṇāṃ hitavidhāyakaṃ vacanaṃ mūrdhnā gṛhṇīyāt. na teṣu svacittaṃ dūṣayitavyam, nāpy avamānanā kāryeti bhāvaḥ. sarvasattveṣu gurugauravadhiyā samācaritavyam iti sarvaṃ sarvebhyaḥ śikṣet.


tatrāyam udakābhiṣekaḥ |
śiṣyaṃ śuddhaṃ sphaṭikasaṃkāśaṃ nirmalaṃ dhyātvā vijayakalaśād udakam ākṛṣya sahakārapallavena oṃ āḥ sarvatathāgatābhiṣekasamayaśriye hūṃ ity anenābhiṣiñcet || 3.11 ||

vijayakalaśaṃ sarvacihnātmakaṃ pañcaratnapañcavrīhipañcauṣadhiparikṣiptaṃ sahakārādipallavācchāditaṃ | tasmāt sahakārapallavety upalakṣaṇaṃ tadabhāvād anyo 'pi pallavo boddhavyaḥ ||

vastrādīty ādiśabdena puṣpadūrvādinirmitam ||


bhūmiṃ chādayituṃ sarvāṃ kutaś carma bhaviṣyati |
upānaccarmamātreṇa channā bhavati medinī || 5.13 ||

śatravo hi gaganasamatvād aparyantāḥ. teṣāṃ māraṇam aśakyam. tasmāt krodhādinivṛtticittam eva teṣām upāyena māraṇam iva, tatkṛtāpakārasyāgaṇanāt, janmāntaravairāsaṃbhavāc ca māritaprāyāste.

atrāśakyatāyām apy upāyena pravṛttau dṛṣṭāntopadarśanena śakyatām āha.

kaṇṭakādyupaghātarakṣaṇārthaṃ pṛthvī chādayitum ucitā. na caitac chakyam, tāvataś carmaṇo 'bhāvāt, bhāve 'pi chādanasyāśakyatvāt. upāyena punaḥ śakyam. upānahaś carmaṇā kevalena sarvā bhūmiś chāditā bhavati.

dṛṣṭāntoktam arthaṃ prakṛte yojayan nāha. śatruprabhṛtayo bhāvā mayā vārayitum aśakyāḥ. tadvat medinīcarmacchādanavad apakārakriyāyāḥ. ataḥ svacittam eva śakyaṃ vārayiṣyāmi. anyavāraṇasyāpārthakatvāt, svacittavāraṇād eva tatsiddheḥ.


ānandarūpaṃ svavid aprakampyaṃ
vedāntinaḥ sādhyam uṣanti śāntam |
saśrāvakāḥ khaḍgajināś ca sādhyam
icchanti rūpādyupadher virāmam || 4 ||

āmūlādvāgiti | mūlaṃ parābhūmiḥ | kramavisphāritvaṃ paśyantyādiprasaraḥ | tadraso bhaktyānandarasa eva āḍhyaṃ sphītaṃ tvadātmyaikyāpattilakṣaṇaṃ phalaṃ yasyāḥ |

śivotbhūtvā iti | "śivo bhūtvā śivaṃ yaje" iti yadāmnāyeṣūcyate tatra dehapāta eva śivateti ye manyante teṣāṃ sati dehe śivībhāvābhāvādyajamānatānupapatteḥ svasvarūpaśivasamāveśabhaktiśāly eva yajanaṃ jānātīti tātparyam | anenaivāśayenāha tvameva yataḥ sāram utkṛṣṭaṃ vapuḥ svarūpaṃ advayena bhedaśaṅkāśaṅkuśataśātinā śodhitaṃ nirmalīkṛtaṃ bhaktairiti |

vyākhyātānāṃ bhaktānāṃ bhavadadvayasādhanāya kā na yuktayaḥ yato mūḍhairudīryamāṇānyapi śivādvayadūṣaṇāni dūṣayitṛsvabhāvacidrūpaśivasvarūpasiddhiṃ vinā na kānicitsyuriti yuktyā bhaktānāṃ sādhanānyeva paryavasyanti | nikṛṣṭānāṃ tu bhedamayānāṃ tadasiddhyai śivādvayasādhanābhāvāya kāni nāvaraṇāni tīkṣṇatamayuktyastrāṇyapi samāveśarasavipruṣo 'py anabhijñatvādasañcetyamānāni mahāndhakārapātayitṝṇyeva |


maṇimayamakaramanoharakuṇḍalamaṇḍitagaṇḍamudāram |
pītavasanamanugatamunimanujasurāsuravaraparivāram ||

evam ityādi | evam anena prakāreṇa bhagavān guhyendro vajrapāṇis tathāgatam adhyeṣya | tatra guhyā yakṣā aḍakavatīnivāsinas teṣām indro rājā | ata eva guhyendra ity ucyate || kṛtāñjalipuṭo bhūtvā prahvakāyaḥ praṇatakāyo 'grataḥ sthita iti || saṃskārapūrvikā prārthanā adhyeṣaṇā | saṃskāro 'tra praṇāmādi ||

adhyeṣaṇānantaraṃ prativacanam āha |


itastatastāmanusṛtya rādhikāmanaṅgabāṇavraṇakhinnamānasaḥ |
kṛtānutāpaḥ sa kalindanandinītaṭāntakuñje viṣasāda mādhavaḥ ||

anyathā guṇānupekṣya doṣeṣu nirūpyamāṇeṣu doṣanirbhāvanaikamanasām asanto doṣāḥ prakāśeran iti ||

idānīṃ durjanān prati sadaṇḍam āha kuto veti | ye vayaṃ parasthān api doṣān na mṛṣyāmaḥ te kathaṃ svagrantheṣu doṣānupādadīmahi | na cāsmābhir anupāttān doṣān sūrayo grahītum arhantīti ||

samprati matsarā nūnaṃ dūṣayiṣyanti mannibandhanam | atas taddoṣodbhāvanena śuśrūṣūṇām utsāhabhaṅgo mā bhūd ity evam artham āha nirdoṣatveti | prasiddhātiśayāv api mokṣasvargau prati nāstikā vivadante |


pañcapradīpāmṛtabinducandra-
bhrūmadhyabindūdbhavamaṇḍalāni |
vāyoḥ svarūpaṃ galaśuṇḍikādyam
atattvarūpaṃ svayam ūhanīyam || 18 ||

etad eva darśayati.

raktaṃ dviṣṭaṃ vā svacittaṃ yadā paśyet, tadā hastapādādicalanamātram api na kartavyam, nāpi vacanodīraṇam. anyathā tadutthāpite kāyavāgvijñapty api saṃkliṣṭe syātām. ato bahirindriyavyāpāravikalpāv upasaṃhṛtya sthātavyaṃ kāṣṭhavat tadā. sarvavyāpāravirahān nirvyāpārāḥ sarvadharmā iti manasi nidhāya.

aparam āha. uddhatam iti saddharmādiśravaṇapramādād api uddhatam, vikṣepabahulam ity arthaḥ. sopahāsaṃ vāgviheṭhanārambhakaṃ tayā yuktaṃ vā. mānaś cittasyonnatiḥ. madaḥ svadharme cittasyābhiniveśaḥ.


mlecchanivahanidhane kalayasi karavālaṃ
dhūmaketumiva kimapi karālam |
keśava dhṛtakalkiśarīra jaya jagadīśa hare ||

he keśava | dhṛtakalkiśarīra | dhṛtaṃ kalkiśarīraṃ yena tasya saṃbodhane | tvaṃ kimapi adbhutaṃ yathā syāttathā karavālaṃ khaḍgaṃ kalayasi dhārayasi | kasmin nimitte mlecchanivahanidhane | mlecchānāṃ pāpiṣṭhānāṃ nivahaḥ vyūhaḥ | tasya nidhanaṃ vināśastasmin | kiṃbhūtam | karālaṃ bhayaṅkaram | kamiva | dhūmaketumiva |

he paṇḍitajana śrījayadevakaveḥ uditaṃ udāraṃ sundaraṃ tvaṃ śṛṇu | kiṃbhūtam |


yathā capalamadhyastho rakṣati vraṇam ādarāt |
evaṃ durjanamadhyastho rakṣec cittavraṇaṃ sadā || 5.19 ||

taducyate—cittādhīno dharmaḥ, dharmādhīnā bodhir iti.

evaṃ cittāyattatāṃ sarvatra niścitya cittadṛḍhatāyām udāharaṇam āha.

asamāhitajanamadhye punar upaghātabhayāt tadgatamanasā yathā vraṇaṃ rakṣati kaścid apramattaḥ, evaṃ tathā śikṣārakṣaṇakāmaḥ akāraṇavairibālajanamadhye saṃvasan tatparaścittaṃ vraṇam iva rakṣet sarvakālam.


ata evamādigranthavighaṭanenāgamavirodhāt tṛtīye vikalparūpo vimardo naiṣitavyaḥ | yatas tatra nirvikalpakavedanam evāste | tad eva sopaskāram upasaṃharati—

vilakṣaṇam ityādi | subodham ||

nanu lokaprasiddhibādhāyā abādhakatvāt katham "ālocanaṃ vimardaś cet" ityādinā bādhā darśitā | tad etad api bhavato 'asmadabhiprāyāparijñānaphalam | yato "viramānandaṃ jagac caiva" iti vimardasya jagadrūpatayā prastutabādhanena yathoktasarvāgamavighaṭanāt | ālocanam ityādigrantho 'pi vighaṭata evety ata ālocanam ityādinā bādhā darśitā | ata evāryanāgārjunapādair api caturmudrānvaye—

	paramaviramayor madhye lakṣyam vīkṣya dṛḍhīkuru |

iti bādhā darśitā | tarhi tvanmate

	ānandena sukhaṃ kiñcit paramānandaṃ tato 'dhikam |
	viramānandair virāgaḥ syāt sahajānandas tu śeṣataḥ ||

iti katham | tad apy evaṃ jñeyam | ānandaparamaviramaiḥ kiñcitsukhatadadhikavirāgāṇāṃ grahaṇāc cheṣataḥ pāriśeṣyatas tribhyo anyatayā sahajānando boddhavyaḥ | yadvānandaparamaviramasahaja ity anukramavaśād evam uktam | boddhavyas tu tṛtīya eva sahajaḥ |

yady evaṃ kuto bhagavatā suṣeka eva na darśitaḥ | kim ity āyāsabahulahaṭhasekaśaṅkāspadam ānandaparamaviramasahaja iti kramo darśitaḥ | tan na | pustakapāṇḍityanirāsakalyāṇamitrādhīnārthatvād eva kramadarśanasya | tad uktam—"kalyāṇamitrādhīnā hi bodhiḥ" | tathānyatra—"guruṇā tuṣṭena labhyate" iti | kiṃ cettham āgamavirodhena haṭhasekaṃ duḥsekaṃ ca dūṣayatā nirākārādivyavsthā na dūṣitaiva | tasyā āyojanamātrasya viruddhatvāt | ato nikhilavyavastheyaṃ vajradharāśvāsarūpasuṣekasiddhānta eva veditavyā | svasiddhānte haṭhaduḥsekavādino 'py evaṃ varṇayantīty etadartham atra darśitā ||

etad anantaraṃ duḥsekam āha—cumbanetyādi | darśanam ārabhya ghṛṣṭeḥ pūrvaṃ yāvad bāhyakriyā vicitram | bolakakkolayogāt prabhṛti śaśino maṇeḥ pūrvaṃ yāvad āgamanaṃ ghṛṣṭis tatra vipākaḥ |


prajñetyādi. prajñājñānād uttarakālaṃ yāḥ prāptā yathāmilitā rāmāḥ striyas tāsāṃ samāpattidvāreṇa ya āsvādaḥ, taṃ turyaṃ sekam. tad apy adhamam. śeṣaṃ gatārtham.

dambholītyādi. etat sadgurūpadeśato jñeyam.

pañcapradīpetyādi. pañcapradīpaśabdena gokudahanalakṣaṇasya, amṛtaśabdena vimūmāraśulakṣaṇasya satatānuṣṭhānam eva sādhyaṃ manyante.


agrato bhāvayet paścāt yaṃ raṃ vaṃ laṃ catuṣṭayam |
niṣpannaṃ bhāvayet tena vātavahnijalorvikām || 4.11 ||

tatas tadanantarajhaṭity ātmānaṃ māṃsāsthirudhirādivarjitaṃ śubharaśmipuṅgam iva karacaraṇād yupetaṃ khaḍgapāśādirahitaṃ sattvaparyaṅki

tato 'grataḥ saptapātāladeśagatadṛṣṭiḥ sann ityarthaḥ | vātetyādi tad anantākāśāntargataṃ nīlayaṃkārapariṇataṃ vāyumaṇḍalaṃ ṣoḍaśalakṣayojanapramāṇam utsargeṇa tiryagsaṃkhyapramāṇaṃ cākāraṃ koṭidvaye ca latāpatākāṅkitaṃ śyāmavarṇaṃ bhāvayet | tadupari raktaraṃkārapariṇatam agnimaṇḍalaṃ trikoṇaṃ pṛthivīmaṇḍalapramāṇaṃ raktavarṇaṃ koṇeṣu raṃkārāṅkitaṃ bhāvayet | tadupari śuklavaṃkārapariṇataṃ jalamaṇḍalaṃ śuklavarṇalaṃ madhye ghaṭāṅkitam aṣṭalakṣocchrayaṃ tiryagdvādaśalakṣaṃ bhāvayet | tadupari pṛthivīmaṇḍalaṃ pītalaṃkārapariṇataṃ caturasraṃ sarvasauvarṇacatuḥpārśveṣu triśūlavajrāṅkitam | lakṣatrayasamucchrayaṃ tiryagdvādaśalakṣaṃ bhāvayet | tadūrdhvaṃ caturvarṇasuṃkāraṃ dhyātvā tatpariṇataṃ sumeruṃ caturatnamayam aśītiyojanasahasrapramāṇadṛśyabhāgaṃ pṛthivyūrdhvasthitāśītisahasrapramāṇajale nirmagnāśītisahasrādṛśyabhāgam | saptaśītāsaptaparvatapariveṣṭitam | tatra prathamaḥ śīto 'śītisahasrayojanavistāraḥ tadardhamānena parvataḥ | śīto 'pi tathā etadardhamānenāparaḥ parvataḥ | śītam api tathā evaṃ yathākramaṃ sarvaṃ bodhavyam | tatas tadbahir mahāsamudram aśītisahasrayojanavistāram | tadante cakravāḍaṃ tiryagdvādaśayojanaṃ yojanaśatatrayasamucchrayeṇa | tadbahir mahācakravāḍam etaddviguṇena | tadbahir agniprākāraṃ tathāpramāṇam |  tataḥ sumeroḥ pūrve pūrvavideham ardhacandrākāraṃ navasahasrayojanapramāṇam | dakṣiṇe jambudvīpaṃ trikoṇaṃ saptasahasrayojanapramāṇam | paścime aparagoḍānīyam aṣṭasahasrayojanapramāṇam | vartulam | uttare uttarakuruṃ caturasraṃ daśasahasrayojanapramāṇam | dvīpānāṃ vāmadakṣiṇayor dvāv upadvīpau tadardhapramāṇau | tatra pūrvavidehādikrameṇa dehavidehau | śāṭhottaramantriṇau | amaravarau kurukauravau ceti bhāvayet | granthavistarabhayāt tu mūle pratyakṣarena noktaṃ caturmaṇḍalabhāvanaiva tu sarveṣu cittam iti śraddheyam ||


evaṃ hi sukṛtaṃ sarvam anyathā nobhayaṃ bhavet |
asaṃprajanyakleśo 'pi vṛddhiṃ caivaṃ gamiṣyati || 5.44 ||

śrījayadevakaveḥ idam ujjvaletyabhiprāyaṃ prakṛṭayati ślokaḥ |

madhusūdanasya murāreḥ uro vakṣo vo yuṣmākaṃ priyam apekṣitam anupūrayatu | karotvityarthaḥ | kiṃbhūtam uraḥ | padmāpayodharataṭīparirambhalagnakāśmīramudritam | padmāyāḥ lakṣmyāḥ payodharau tayostaṭī parisaraḥ pārśvabhāgaḥ tasyāḥ parirambhaḥ upagūhanaṃ tena lagnaṃ ca tat kāśmīraṃ kuṅkumaṃ ca tena mudritam | tatstanākāramaṇḍalākṛticihnitam | mamedaṃ murāreruro na tvanyasyāḥ ityabhiprāyeṇa mudritaṃ cihnitam | anyo 'pi svavastuni dravye vā granthimudrāṅkalakṣaṃ karotītyarthaḥ | kiṃbhūtamiva | vyaktānurāgamiva | antaḥsthitaḥ san bahirniḥsṛtya vyaktaḥ āvirbhūtaḥ anurāgaḥ prema yasmin tattathā tadiva | punaḥ kiṃbhūtam | khelavanaṅgakhedasvedāmbupūram | khelat krīḍaṃścāsau anaṅgaśca tena khedaḥ prayāsaḥ tena svedāmbu svedarūpaṃ nīraṃ tasya pūraḥ pravāhaḥ samūho yatra tattathā tasmin tat | gītārthaṃ ślokena sūcayati |

rādhāṃ prati sahacarī sakhī sarasaṃ yathā syāttathā yadagre gītena vakṣyamāṇaṃ idameva ūce uvāca | rasena saha vartata iti sarasam |


vajraṃ ḍombī bhaven mudrā padmaṃ nartī tathaiva ca |
karma rajakī samākhyātā brāhmaṇī ca tathāgatā || 6 ||

pañcakulāni na jñāyanta iti tānyāha | pañcakulalakṣaṇānupalakṣaṇasādhāraṇaṃ kulamapekṣyāha—uttamānīti |

eṣāṃ kulānāmuttamatve kimetāsāmityāha—vajramityādi |


anekanārīparirambhasaṃbhramasphuranmanohārivilāsalālasam |
murārimārādupadarśayantyasau sakhī samakṣaṃ punarāha rādhikām ||

asau sakhī rādhāṃ prati punarāha abravīt | kiṃ kurvatī satī | ārāt samīpe samakṣaṃ sakhīnāmagre pratyakṣaṃ yathā syāttathā murāriṃ śrīkṛṣṇam upadarśayantī | kiṃbhūtam | anekanārīparirambhasaṃbhramam anekāśca tāḥ nāryaśca tāsāṃ parirambhaḥ āśleṣaḥ tatra saṃbhramo yasya sa tathā | punaḥ kimbhūtam | sphuranmanohārivilāsalālasam mano hartuṃ śīlamasya sa tathā | vilāso hāsaḥ tatra lālasaḥ kāmo yasya sa tathā sphuraṃścāsau manohārī vilāsalālasaśca tam anekanārīparirambhasaṃbhramasphuranmanohārivilāsalālasam |

iha mugdhavadhūnikare hariḥ kṛṣṇo vilasati krīḍati | mugdhāḥ manohāriṇyaśca tāḥ vadhvaśceti tāsāṃ nikaraḥ kadambakastasmin | kimbhūte | vilāsini | vilāsaḥ śṛṅgārajanito vikāro 'syāstīti tathā tasmin | kimbhūto hariḥ | candanacarcitanīlakalevarapītavasanavanamālī | nīlaṃ ca tat kalevaraṃ śarīraṃ ceti | candanena carcitamanuliptaṃ yasya sa tathā | pītaṃ vasanaṃ dukūlaṃ yasya sa tathā | vanamālāsyāstīti vanamālī | punaḥ kathambhūtaḥ | kelicalanmaṇikuṇḍalamaṇḍitagaṇḍayugasmitaśālī | kelyā calatī vyālole ca te maṇikuṇḍale ratnairyuktakuṇḍale ca tābhyāṃ maṇḍitaṃ gaṇḍayugaṃ yasya sa tathā | sa cāsau smitaśālī ca īṣaddhāsyayuktaḥ |


mahāmahamahālobhaḥ sarvalobhanisūdanaḥ |
mahākāmo mahāsaukhyo mahāmodo mahāratiḥ || 32 ||

sattvāsattvaviṣayatvād mahākrodhaḥ | tasya sa eva mahāripur iti ||

lobhacaritān adhikṛtyāha | mahāmahamahālobha iti || mahāmaheti pūrvavat | mahālobho ratnasaṃbhavaḥ || sarvalobhanisūdana iti | sarvalaukikalokottarasaṃpattipariśodhanārthatvāt || śūnyatādicaturvimokṣamukhānāṃ dharmadhātvāyatanamukhena sarvasamādhihetutvāt | tad eva cādhyātmaviparyāsapratikūlatayādhyātmaśūnyatākāraṃ | bāhyopalambhāpagamād bahirdhāśūnyatāsvabhāvaṃ | tadāśrayaśarīrānupalambhasvabhāvatayādhyātmabahirdhāśūnyatātmakaṃ | bhājanalokādhyavasāyarahitatvena mahāśūnyatālakṣaṇaṃ || tata evādarśajñānāśrayavajrasattvādisamādhicatuṣṭayātmakam iti |

ata āha mahākāmo ityādi | tatra mahākāma iti vajrasattvaḥ | kāmyata iti kāmaḥ | abhilaṣaṇīya ity arthaḥ | mahāsaukhya iti vajrarājaḥ | mahāmoda iti vajrarāgaḥ | mahāratir iti vajrasādhuḥ ||

ata eva cakṣūrūpādivāsanāparāvṛttisvabhāvādarśajñānaniṣpatter adhyātmānupalambhādyadhiṣṭhānatvāt | yathāsvaṃ viparyāsavipakṣatayā bodhicittodayākarṣānurāgaṇasādhubhāvahetutvāc caiṣāṃ yathākramam ||


ātmasattvavaśaṃ nityam anavadyeṣu vastuṣu |
nirmāṇam iva nirmānaṃ dhārayāmy eṣa mānasam || 5.57 ||

yasmāt kleśotpādān na svātantryādidam etat parasparaviruddhacaritam eṣāṃ bālānām iti matvā.

ātmasattvavaśaṃ svaparāyattaṃ sarvakālam. kiṃ sarvatra? na. anavadyeṣu vastuṣūbhayasāvadyaśūnyeṣu. kiṃvat? nirmāṇam iva nirmitavat. vigatamānaṃ mānasaṃ dhārayāmi. eṣo 'ham iti bodhisattvo manasi niveśayet.

asmād api saṃvegamanasikārāc cittasyānarthavivarjanena rakṣā vidhātavyety āha. aticireṇa kālena labdham uktaṃ kṣaṇavaraṃ smaraṇena cetasi kṛtvā punaḥ punar antaraṃ sthirīkaromīdṛśam uktasvabhāvam.


śoṇapadmamiva | upari bhramatā bhramareṇa ākulaṃ vyākulaṃ śoṇapadmaṃ raktotpalamiva |

tāṃ rādhāṃ bhṛśamatyarthaṃ ramayāmi krīḍayāmi | kimbhūtām | hṛdi saṃgatām | hṛdaye saṃgatāṃ saṃlagnām | katham | aniśaṃ vāraṃvāram | kimiti vitarke | vane vanamadhye | anusarāmi | anugacchāmi | kimiha nikuñje vṛthā vilapāmi | mithyā paridevanaṃ karomi | kiṃ vitarke paripraśne kṣepe nindāprakāśayoriti vistaraḥ |

he tanvi sūkṣme rādhe |


nacaitāni parityajya pṛthag loke pramāṇatā |
saṃsāramocakādeśca hiṃsā puṇyatvasammatā || 5 ||
na paścāt puṇyamicchanti kecidevaṃ vigānataḥ |
mlecchāryāṇāṃ prasiddhatvaṃ na dharmasyopapadyate || 6 ||

nanu sannikṛṣṭārthagocaram eva sarvaṃ pramāṇam | ataḥ prasiddheḥ pramāṇāntarāgocarārthatvaṃ guṇaḥ na doṣāya ata āha na ceti | na ca pratyakṣādīni parityajya loko nāma pramāṇagaṇe pramāṇam upasaṃkhyāyate | varṇavivekasambandhāvadhāraṇayos tu pratyakṣādipramāṇatvaṃ vanasambandhaparihārayor abhidhāsyāma iti | api ca bhaved api prasiddhiḥ pramāṇaṃ yadi vyavasthitaiva prasiddhiḥ syāt | sā tv avyavasthitā | tathā hi saṃsāramocakā nāma nāstikā bāhyahiṃsām eva dharmam āhuḥ | anye tu tapaḥ prajāpatyādi pīḍātmakatvāt parapīḍāvat adharma ....... stu vidhiniṣedhapramāṇakau tadviparītau dharmādharmau saṅgirante | tad evaṃ mlecchāryāṇāṃ parasparavigānān na lokaprasiddhatvaṃ dharmādharmayor upapadyata ity āha saṃsāreti sārdhena ||


śrīmantranītigatacārucaturthaseka-
rūpaṃ vidanti na hi ye sphuṭaśabdaśūnyam |
nānopadeśagaṇasaṃkulasaptabhedais
teṣāṃ sphuṭāvagataye kriyate prayatnaḥ || 2 ||

idam eva vyanakti. īṣanmukulitapakṣmayugalā nāsāgraviniveśitā yugamātravyavalokinī vā kāryā dṛṣṭiḥ.

prathamārambhiṇaḥ saṃtatābhyāsena kleśasya parihārārtham āha.

dṛṣṭicittaparikhedaparityāgāya kadācit karhicit diśo vyavalokayet. atha kadācit kaścit tatsamīpam āgacchet, tadā tasya praticchāyāmātraṃ viditvā svāgatavādena saṃtoṣaṇārthaṃ vilokayet. anyathā tatra tasyāvadhyānenākuśalaṃ prasavet.

mārge 'pi tathādṛṣṭer gacchata upaghātaparihārārtham āha. bhayahetucaurādipratipattyarthaṃ caturdiśam iti krameṇa. anyathātmabhāvasya rakṣā kṛtā na syāt.


atha vajradhara śrīmān durdāntadamakaḥ paraḥ |
trilokavijayī vīro guhyarāṭ kuliśeśvaraḥ || 1 ||

padārthas tv adhunā vyākhyāyate || atheti vajradharam adhikṛtyāha tasyādhyeṣakatvena prastutatvāt | āryamāyājālaṣoḍaśasāhasrikamahāyogatantrāntaḥpātisamādhijālapaṭalād bhagavacchākyamunibhāṣitā bhagavato mañjuśrījñānasattvasya paramārthā nāmasaṃgītir yā tasyā adhyeṣaṇārthaṃ bhagavān vajradharo mṛdvindriyasattvānugrahārthaṃ | punar apy athety āha | athaśabda ānantarye | atha vajradharo bhṛkuṭītaraṅgapramukhaiḥ sārdham nāthaṃ buddhaṃ bhagavantaṃ tathāgataṃ praṇamya kṛtāñjalipuṭo bhūtvā agrataḥ sthita idam āheti saṃbandhaḥ || vajraṃ dhārayatīti vajradharaḥ | anena padena gāmbhīryam abhidhīyate | śriyo devatyas tā vidyante yasyāsau śrīmān | anena caudāryaṃ sūcitaṃ | tataś ca kim uktaṃ bhavati | prajñopāyātmako bhagavān vajradhara iti | ata evoktaṃ śrīsaṃvare |

	sarvākāśāvakāśe śrīvajrasattvas tathāgataḥ |

iti | duḥkhena dāmyanta iti durdāntā īśvarādayas teṣāṃ damakaḥ śāsako vajradharavineyakatvāt teṣām īśvarādīnām | utkṛṣṭatvāṭ paro vajradharaḥ | bhūrlokabhuvarlokasvarlokā iti trayo lokāḥ | tān vijetuṃ śīlam asyeti trilokavijayī || atha vā jayakaramadhukarasarvārthasiddhikarās trayo bhrātaras trilokāḥ | tān vijetuṃ śīlam asyeti trilokavijayī | ata eva vīro bhagavān vajradharaḥ arair anabhibhavanīyatvāt || śrītattvasaṃgrahe pañca guhyāni paṭhyante | tathā hi |

	yathā yathā hi vinayaṃ yānti sattvāḥ svabhāvataḥ |
	tathā tathā hi sattvārthaṃ kuryād rāgādibhiḥ śuciḥ ||
	sarvasattvahitārthāya buddhaśāsanahetutaḥ |
	mārayan sarvasattvāṃs tu na sa pāpena lipyate ||
	sarvasattvahitārthāya buddhakāyaprayogataḥ |
	haraṃs tu paravittāni na sa pāpena lipyate ||
	rāgatulyaṃ sukhaṃ nāsti taj jinebhyaḥ samādadat |
	sattvārthāt paradārāṇi sevayan puṇyam āpnuyāt ||
	sarvasattvahitārthāya buddhaśāsanahetutaḥ |
	sarvakarmāṇi kurvaṃs tu bahu puṇyam avāpnuyāt ||

iti ||

teṣāṃ pañcānāṃ guhyānāṃ rājā guhyarāṭ | guhyair vā rājata iti guhyarāṭ || kuliśo vajras tasyeśvaraḥ kuliśeśvaraḥ || bhagavān vajradharo 'grataḥ sthito bhūtvā kṛtāñjalipuṭa idaṃ vakṣyamānam āheti kriyāpadaṃ sarvatra yojanīyam ||


nirūpyaḥ sarvayatnena cittamattadvipas tathā |
dharmacintāmahāstambhe yathā baddho na mucyate || 5.40 ||

kāyenaivam iti sthitena niṣaṇṇena vā avastheyam iti. tadanantaraṃ svādhyāyādikriyām ārabhya punar antarāle vyavalokitavyaṃ kathaṃ kāyaḥ sthita iti tasminn everyāpathe, uta bhinne īryāpathe. bhinne punaḥ pūrvavad avasthāpyaḥ.

kāyapratyavekṣām abhidhāya cittapratyavekṣaṇām āha.

dharmasya svaparahitalakṣaṇasya cintaiva mahāstambhaḥ, vandhanāyattīkaraṇahetutvāt.

tasmin baddho 'pi punaḥ punar nirūpaṇīya ity āha. kva punar idaṃ mano mama vartate, pūrvasminn ālambane anyatra vā gatam.


jalpanaṃ japam ākhyātam ālikālyoḥ prajalpanāt |
maṇḍalaṃ pādalekhaḥ syān malanān maṇḍalam ucyate || 19 ||

bāhyānāmapi mudrāṇāmeteṣāmeva prajñāguṇānāmanukaraṇātprajñātvamanugantavyam | bāhyānāmeva prajñātvapratipādanārthamayaṃ grantha ityapare |

utpannarūpāddevatāṃ pratipādya mantraṃ pratipādayannāha—jalpanamityādi |

ālikālyoḥ prajñopāyarūpayoḥ paramamantratvātsarva eva tadrūpatvājjalpo japa ityeṣa niṣprapañco mantraḥ |


tasya sthitvā katham api puraḥ kautukādhānahetor
antarbāṣpaś ciram anucaro rājarājasya dadhyau |
meghāloke bhavati sukhino 'py anyathāvṛtti cetaḥ
kaṇṭhāśleṣapraṇayini jane kiṃ punar dūrasaṃsthe ||

anyathā guṇānupekṣya doṣeṣu nirūpyamāṇeṣu doṣanirbhāvanaikamanasām asanto doṣāḥ prakāśeran iti ||

idānīṃ durjanān prati sadaṇḍam āha kuto veti | ye vayaṃ parasthān api doṣān na mṛṣyāmaḥ te kathaṃ svagrantheṣu doṣānupādadīmahi | na cāsmābhir anupāttān doṣān sūrayo grahītum arhantīti ||

samprati matsarā nūnaṃ dūṣayiṣyanti mannibandhanam | atas taddoṣodbhāvanena śuśrūṣūṇām utsāhabhaṅgo mā bhūd ity evam artham āha nirdoṣatveti | prasiddhātiśayāv api mokṣasvargau prati nāstikā vivadante |


tantre caikallavīre 'smin sugupte caṇḍaroṣaṇe || 1.19 ||

sugupta iti | atigopanīyatvād iti bhāvaḥ ||


amalakamaladalalocana bhavamocana e
tribhuvanabhavananidhāna jaya jaya deva hare ||

surakulakelinidāna | surāṇāṃ kulaṃ samūhaḥ tasya keliḥ krīḍā tasyāḥ anugrahadvāreṇa nidānam ādikāraṇaṃ tasya saṃbodhane |

he amalakamaladalalocana | amalaṃ śuddhaṃ yat kamalaṃ tasya dalaṃ tadvallocane yasya tasya saṃbodhane | punaḥ kiṃbhūta | bhavamocana | bhavāt saṃsārānmocayatīti muktiṃ prāpayatīti tasya saṃbodhanam | punaḥ kiṃbhūta | tribhuvanabhavananidhāna | trayāṇāṃ bhuvanānāṃ samāhārastribhuvanaṃ tasya bhavanam utpattiḥ tasya yā avidyā tayā parikalpitaṃ tasya nidhānam ādhāraḥ tasya saṃbodhanam | athavā tribhuvanameva bhavanamiva bhavanam āśrayaḥ |

he janakasutākṛtabhūṣaṇa | janakasya sutā sītā tasyāḥ kṛtaṃ śokanivṛttikādi bhūṣaṇamalaṅkaraṇaṃ yena sa tathā tasya saṃbodhanam |


evaṃ buddhvā tu yaḥ kaścid yogi lobhaviḍambitaḥ |
caṇḍasya maṇḍalādṛṣṭe deśayet tantram uttamam || 1.11 ||

tathatā tathātvam | dharmaviśeṣasyānirdeśātsarvadharmāṇāmasau | ataḥ sarvadharmāṇāṃ yathābhūtaṃ rūpaṃ tathatocyate | tatpunaḥ śūnyatāmātraṃ pāramitānaye pratipādyate | iha tūpāyopetā śūnyatā tathateti | tasyāṃ gatastathāgatastakāralopāt | śrīmānubhayasambhāravān sanniti pūrveṇa sambandhaḥ | āgataśca yathā gatastathaivāgataḥ prajñopāyamayasyaiva jagadarthaṃ pañcakulādibhāvena spharaṇāt |


mahāprāṇo hy anutpādo vāgudāhāravarjitaḥ |
sarvābhilāpahetvagryaḥ sarvavāksuprabhāsvaraḥ || 29 ||

sarva eva tvasau prajñopāyamayatayā maṇḍalamudrārūpo 'vagantavya iti | nanvevaṃ bhāvyabhāvakabhāvanānupapattāvutpanne ca maṇḍale nirdiṣṭe dhyeyadhyāne kiṃ sarvathotpādite eva | netyāha—taddhyeyamityādi |

vikṣepa eva na dhyānamiti dhyeyamapi tanna syādityāha—pitarītyādi |

tatsukhaṃ bhujyate svayamiti yathopadeśamajasraṃ yauvanābhiṣekayorvā | evamādimadhyāvasāneṣu yatsukhamanuparatamanubhūyate tatsukhaṃ dhyānamucyate | mahāsukhasyānusmaraṇātkuto vikṣepo yato na dhyānadhyeye | athavā pitarīti gurāvabhiṣekakāle yatprāptamanubhūtaṃ sahajamahāsukhaṃ tadbhujyata ābhujyate svayamanyadāpi | mudrāyogato vā tathaivopabhujyate | yenopabhuktena sukhena maraṇamindrayāṇāṃ nirodhaḥ syādiheti dṛṣṭa eva janmani tatsukhaṃ dhyānamucyate | evaṃbhūtaṃ cotpannayogino dhyāna tathānusmaraṇamātre 'pyupadeśe 'nujñāyata iti |


atha bhagavaty āha |
kathaṃ śiṣyo bhaved bhavyo yojitavyo 'tra tantrake |
nirviśaṅkaś ca kartavyaḥ kathaya tvaṃ mahāprabho || 3.1 ||

athetyādi bhavya iti tantraśravaṇārhaḥ nirviśaṅko nirvicikitsaḥ ||

ādāv ityādikam uddeśaḥ ||


siddhārthaṃ jñātasambandhaṃ śrotuṃ śrotā pravartate |
śāstrādau tena vaktavyaḥ sambandhaḥ saprayojanaḥ || 1.17 ||

mahāśayyām iti dantādibaddhāṃ | vikāla iti madhyāhnāt sūryodayakālaṃ yāvat ||

aṣṭāṅgam ity aṣṭaprakāram uktalakṣaṇam eva ||

śaṭham iti duṣṭam ||


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

saṃrambhaḥ sadākalivivādanimittacittapradoṣaḥ. ubhayatra saha tena vartata iti vigrahaḥ. evaṃ yadā paśyet svakaṃ manaḥ, sthātavyaṃ kāṣṭhavat tadeti sāmānyoktam abhisaṃbadhyate.

kīrtir yaśaḥ. parivāraḥ dāsīdāsakarmakarādiḥ. upasthānaṃ pādadhāvanamardanādi. ebhir arthi tadabhilāṣaṃ mama cittam. tasmāt tiṣṭhāmi kāṣṭhavat.


guṇasya duhanāt prajñā duhitā ca nigadyate |
nartakī bhaṇyate prajñā cañcalatvān mahākṛpa |
asparśā bhagavatī yasmāt tasmād ḍombī prakathyate || 18 ||

punar aniyamena darśayann āha. svayam ātmanā parāyatto vā sattvārthakriyāyāṃ pravṛttaḥ.

kiṃ punar evam aniyamenābhidhīyata ity āha.

yasmāt sarvākāraṃ sarvavastutattvam adhigamya sarveṣāṃ hitasukhavidhānārtham udyacchadbhir buddhasutaiḥ na tad asti kiṃcit yan na śikṣitavyam. anyathā sarvākāraḥ sarvasattvānām arthaḥ kartum aśakyaḥ. puṇyasaṃbhāro 'pi evaṃ vicarato 'paryanta eva syāt.

iyam api śikṣāpadamudrāvadhārayitavyety āha.


tanvi khinnamasūyayā hṛdayaṃ tavākalayāmi |
tanna vedmi kuto gatāsi na tena te 'nunayāmi ||

punar api kiṃviśiṣṭam ity āha | yātītair ityādi | atītair buddhair yā bhāṣitā anāgatāś ca ye samyaksaṃbuddhā hi yasmād yāṃ bhāṣiṣyante punaḥ | pratyutpannāś ca buddhā bhagavanto bhāṣante yāṃ nāmasaṃgītiṃ punar apīti || pratyutpannāś ca saṃbuddhā yāṃ bhāṣante punaḥ punaḥ ||

māyājāletyādi | asmin māyājālamahātantre 'meyair mahāvajradharair mahāmantradhāribhir hṛṣtair yā saṃpragīyate tāṃ ||


a ā i ī u ū e ai o au aṃ aḥ sthito hṛdi |
jñānamūrtir ahaṃ buddho buddhānāṃ tryadhvavartinām || 26 ||

jagaddaridram adyāpi, nādyāpi yāvaj jagaddāridyam upaśāmyati.

yady evaṃ neṣyate, kathaṃ sā bhavatīty āha.

sarvasvaṃ bāhyādhyātmikaṃ sarvaṃ vastu dānaṃ dānaphalaṃ ca sarvasattvebhyaḥ parityajato 'bhyāsena prakarṣagamanād yadāpagatamātsaryamalaṃ nirāsaṅgatayā cittam utpadyate, tadā dānapāramitā niṣpannety ucyate. tasmāt sā cittam eva nānyā dānapāramitā.

śīlapāramitā tu sutarāṃ cittam evety ata āha. prāṇātipātādisarvāvadyaviraticittam eva hi śīlam, na punas tadāśrayabhūtabāhyaviṣayanivṛttisvabhāvam. yadi punar vadhādiviṣayavastvabhāvena tadvadhādyabhāvāc chīlaṃ syāt, tadā te matsyādayaḥ kva nīyantāṃ yatra teṣāṃ darśanaṃ na syāt?


yathā kathañ cid ārabdhā trayīmārgānusāriṇī |
vāgvṛttiralpasārāpi śraddadhānasya śobhate || 1.8 ||

kiñcāstu tāvad asmādṛśānāṃ kavipravīrāṇām āgamānusāriṇyo vācaḥ śobhanta iti | anyasyāpi śraddadhānasya trayīmārgānusāriṇī yathākathañcidārabdhā kliṣṭā alpasārāpi vāgvṛttiḥ śobhate | asmākaṃ tu bahusārā akleśanirmitā śobhatetarām ity āha yatheti ||

nanu kimaṅgabhūtāyāṃ mīmāṃsāyāṃ vārttikaṃ praṇīyate vedā eva sākṣād vyākhyāyantām ata āha mīmāṃseti | vedā eva saṃśayapūrvottarapakṣakrameṇa vyākhyāyamānā mano harantitarāṃ na tu mantrabrāhmaṇabhāṣyaprasthānena | mīmāṃsayaiva tu te tathāvyākhyāyanta iti tatraiva vārttikaṃ kartuṃ me tṛṣṇā vardhata iti ||


aprakāśyam idaṃ tantram adṛṣṭamaṇḍalasya hi |
nānyamaṇḍalapraviṣṭasya tantrarājaṃ tu darśayet || 1.8 ||

adṛṣtamaṇḍalasyeti | yogayoginītantroktakrameṇābhiṣiktasya | anyamaṇḍalaṃ kriyātantoktamaṇḍalaṃ | tatra praviṣṭasyābhiṣiktasya pakṣāntaram āha ||

maṇḍala ityādi | etat tantroktamaṇḍala iti bhāvaḥ | samāhito 'nuddhatakāyavāṅmanovyāpārāt |


vajragarbhe tadagre vā patitaṃ vā kapālake |
na ceṣṭam antarāle 'pi tattvaṃ vittau guror mukhāt || SeNi 22 ||

kutaḥ | āha—vajretyādi | neṣṭaṃ yataḥ | aniṣṭir eva kutaḥ | āha—vajragarbhe tadagre ca sātarūpākṣobhyāstitvena vajrasattvamudrāviyogāt | antarāle kapāle ca, āstāṃ tāvad vajrasattvamudrāviyogo 'dhyavasitasātasaṃvedanabhāvād grāhyādibhāvenākṣobhyamudrāyā api viyogāt | etac ca pūrvoktavajrasattvamudrāviyogata ity anuvṛtter labhyate |

tarhi tattvaṃ kutra jñeyam | tattvaṃ vittau guror mukhād iti | anena ṣoḍaśārdhārdhabindudhṛgbhagavato yatrāvasthānaṃ tad āmnāyate | tad āhuḥ—

	beṇṇi vi galle beṇṇi vi tulle |
	vājja paḍante paṃmu acchüante ||
	vājja paḍantā akhobbhaḍā paṃmu acchüantā vājja |
	kājje kāraṇa muddïa ehu so mahāsuharājja ||

etayor vajrarūpasattvarūpayor vajrasattvaśūnyatākaruṇāprajñopāyanirvāṇabhavādivyapadeśo boddhavyaḥ | ayam eva cārtha utpattikrame mahārāgād drutāpattau candrārkamadhyasthabindudvayarūpeṇordhvādhovartinā tatra tatra bhagavatā darśitaḥ | utpannas tu yathoktaḥ sekārthaḥ | pariniṣpannas tu dravād bolarūpasūryasthaḥ prajñopāyātmakaḥ śūnyatākaruṇārūpo dharmadhātusvabhāva utthito bhagavān | ekapādāṅguṣṭhāsanalagnatā tu skhaladavasthākālākalitatāṃ sūcayitum ||

nanv evam—

	vajravaraṭakamadhyasthaṃ hūṃtattvaṃ vibhāvayet punaḥ ||

iti katham | atra hi vajravaraṭakasya madhyastham ity asyārthasya vighaṭanāt | na | anyārthatvād asya | tathā hi vajravaraṭakayoḥ prajñopāyavarāṅgayor madhyasthaṃ hūṃtattvam iti ha iti hetuśūnyam u ity ūhāpagatam aṃ ity apratiṣṭhitaṃ bhāvayed iti vivakṣitatvāt |

tarhi maṇer antargatam iti katham | ucyate | atrāpy anya evārthaḥ | tathā hi maṇyoḥ paṅkajakuliśayor antargatam itīdam api sustham |

nanv etat katham avagamyate yad ubhayatrāyam artho vivakṣita iti | ucyate—

	kamalākāśe maṇivaraṭakayoḥ pīḍanasthāne |
	vajraparyaṅkataś cittaṃ maṇyantargatam īkṣayan |
	yat tad utpadyate jñānaṃ jñānaṃ tadrūpam ity alam ||

iti paramādye pravacanāt | atrāyam arthaḥ | kamalasyākāśe kamalamadhyaśūnyadeśe maṇivaraṭakayoḥ pañkajakuliśayoḥ pīḍanasthāne saṅghaṭṭanasthāne | vajraparyaṅkata iti vajrasya pari sarvato 'ṅkataḥ kroḍata iti pañcamyā vajrād bahir lagnamātraṃ vivakṣitam | cittaṃ maṇyor antargatam īkṣamāṇasya yad vijñānam utpadyate tad vijñānasvarūpam ity arthaḥ | tathā ca vajāmṛte—

	nābhimadhye sthitaṃ devi karṇikāgūḍhagocare |
	sravate śukrarūpeṇa bhagaliṅgāntare sthitam ||

iti | uktaṃ ca hevajre—

	candrāli kālimārtaṇḍa bījaṃ madhyagataṃ bhavet |

iti | tathā ca |

	yāvan no patati prabhāsvaramayaḥ śītāṃśudhārādravo
		devīpadmadalodare samarasībhūto jinānāṃ gaṇaiḥ |
	sphūrjadvajraśikhāgrataḥ karuṇayābhinnaṃ jagatkāraṇaṃ
		tāvac chrīkaruṇābalasya sahajaṃ jānīhi rūpaṃ vibhoḥ || (1)

	yāvad vajramaṇes trivajradahane bhraśyan vidhur vāyunā
		tiṣṭhaty abjapuṭe sukoṭarakuṭīlīnecchur asmin kṣaṇe |
	yad bhūtaṃ svaparādikalparahitaṃ vyāpārahīnaṃ mano
		jānīmaḥ sahajaṃ tad eva hi punar yuktyāgamena sphuṭam | (2)

	prajñāpaṅkajavajrayogaparamānandāvaśeṣe sthite
		sthānasrāvaviśuddhabindur acalo yāvan mṛgāṅko mataḥ |
	tāvac cittam acañcalaṃ calamarutsrotaś ca vidhvaṃsyate
		na śrotraṃ śṛṇute 'kṣi neṅgati mahāmudreti sā ceṣyate || (3)

tarhi—

	nānyena kathyate sahajaṃ na kasminn api labhyate |
	ātmanā jñāyate puṇyād guruparvopasevayā ||

ity uktaṃ katham | atra guruparva vajraparva | sevākāla ity arthasaṅgatyabhāvād upasevābhāvāt | na | upaśabdena sāmīpyavācakatvena vajrād bahiḥ samīpe sevety uktam |

tarhi—

	bolasaukhyaṃ mahāmudrā vajrāyatanam upāyakam |

iti katham | atrāpi yad bolasaukhyaṃ sā mahāmudrā | vajram eva āyatanaṃ sthānam upāyakam ity arthāsaṅgateḥ | na | bolasaukhyaṃ mahāmudrā ca vajrāyatanasthaṃ yat sa paramānandaḥ | tad upāyakam iti darśitam | kiṃ cāsmanmate—

	athāto rahasyaṃ vakṣye samāsān na tu vistarāt |
	rahasye parame

ityādi sustham | tathā hi rahasye rahasyaṃ vakṣya iti sambandhaḥ | rahasya iti rahau vajraṃ padmamṃ ca tayor antarāle | seti sarvākāreṇa | yeti yathātathyam | ety advayam | ītīdantātītam |

tathā coktam—

	repho vajram iti prokto hakāraḥ padmam ucyate |

iti ||


gambhīrārthām udārārthāṃ mahārthām asamāṃ śivāṃ |
ādimadhyāntakalyāṇīṃ nāmasaṃgītim uttamāṃ || 11 ||

iti || tasya mañjuśrījñānasattvasya pañcajñānātmakasya saṃbandhinī yā nāmasaṃgītis tāṃ cāhaṃ dhārayiṣyāmīti ||

kiṃviśiṣṭām ity āha || gambhīrārthām ityādi | gambhīraś cāsav arthaś ca gambhīrārthaḥ śūnyatārthaḥ sa yasyām asti sā gambhīrārthā | atas tām dhārayiṣyāmīti || udārārthām iti | udāraś cāsāv arthaś codārārtho vaipulyārtha iti yāvat | sa yasyāṃ vidyate sā udārārthā | tāṃ ca || mahārthām iti | mahān artho yasyāṃ sā mahārthā | mahārthatvaṃ punar niravaśeṣasattvārthatā sarvāsāparipūraṇatvāt | tāṃ ca || asamām iti | na vidyate samā yasyā sāsamā | asamatvaṃ kutaḥ | dharmadhātusvabhāvatvāt | tāṃ ca || śivām iti sarvaprapañcopaśamatvāt || ādimadhyāntakalyāṇīm iti | śrutacintābhāvanākāleṣu harṣaprītipraśrabdhilābhāt trikalyāṇinī | tāṃ dhārayiṣyāmi || nāmasaṃgītim uttamām iti gatārtham ||

punar api kiṃviśiṣṭam ity āha | yātītair ityādi |


daravidalitamallīvallicañcatparāgaprakaṭitapaṭavāsairvāsayan kānanāni |
iha hi dahati cetaḥ ketakīgandhabandhuḥ prasaradasamabāṇaprāṇavadgandhavāhaḥ ||

idaṃ gītaṃ śrījayadevabhaṇitam | udayati rājate kimbhūtam | haricaraṇasmṛtisāram | hareścaraṇau tayoḥ smṛtiḥ smaraṇam tatra sāraṃ mukhyasevanabhūtam | punaḥ kimbhūtam | anugatamadanavikāram | anugato 'nusphurito madanena vikāro yasmin | pathikavadhūjanajanitavilāpe ityasyābhiprāyaṃ vasante ślokābhyāṃ spaṣṭayati |

he rādhe | gandhavāhaḥ malayajo vāyuḥ iha vasante virahiṇīnāṃ ceto dahati | kiṃ kurvan | vāsayan sugandhayan | kāni | kānanāni | kaiḥ kṛtvā | daravidalitamallīvallicañcatparāgaprakaṭitapaṭavāsaiḥ | daravidalitā īṣadvikasitāśca tā mallīvallyaśca | tāsu cañcantaḥ itastato gacchantaḥ te ca te parāgāśca puṣpareṇavaśca sugandhivastucūrṇāni ca | athavā taiḥ parāgaiḥ prakaṭitapaṭuvāsāḥ prakaṭitāśca paṭavaḥ utkṛṣṭāśca te vāsāśca taiḥ | tanu virahiṇīnāṃ dahati | kimbhūtaḥ | prasaradasamabāṇaprāṇavat | prasaraṃścāsau asamabāṇaḥ kandarpaśceti tasya prāṇa iva samāna iva bhavatīti prāṇavat | punaḥ kimbhūtaḥ | ketakīgandhabandhuḥ | ketakīnāṃ gandhaḥ tasya bandhuḥ sahavāsī |


kaṃsārirapi saṃsāravāsanābandhaśṛṅkhalām |
rādhāmādhāya hṛdaye tatyāja vrajasundarīḥ ||

śrīkṛṣṇābhiprāyaṃ uttarīyagītārthaṃ ślokābhyāṃ prakaṭayati kaṃsārirapītyādi | kaṃsāriḥ śrīkṛṣṇo 'pi saṃsāravāsanābandhaśṛṅkhalāṃ rādhāṃ hṛdaye ādhāya saṃcintya vrajasundarīḥ aparagopīstatyāja jahau | saṃsārasya vāsanā jagataḥ sthititatparatā vigatarūpā pūrvajanmakṛtasukṛtasaṃskārātiśayaprāptasarvasundarījanādhikasubhagatā | tayā baddhā viṣayāsaktirūpaśṛṅkhalā śṛṅkhalāsthānaṃ yā dṛḍhahetustām |

sa mādhavaḥ anaṅgabāṇavraṇakhinnamānasaḥ kandarpaśarāghātāvasannahṛdayaḥ kṛtānutāpaḥ | tadekagatacittatvāt | itastataḥ tāṃ rādhām anusṛtya parimṛgya kalindanandinītaṭāntakuñje niṣasāda niṣaṇṇo 'bhavat | kalindanandinī yamunā tasyā staṭaṃ tasyāntaḥparisaraḥ tatra kuñjaṃ tasmin | kaliṃ pāpaṃ dyati khaṇḍayatīti kalindaḥ sūryaḥ tasya nandinī putrī| anaṅgasya kāmasya bāṇāḥ taiḥ vraṇāni kṣatāni tairyuktaṃ khinnaṃ khedasahitaṃ mānasaṃ yasya | punaḥ kimbhūtaḥ | kṛtaḥ anupaścāttāpo yena saḥ |


saṃkramet tatra yogīndras tasya mūrdhabilena ca |
tārāsaṃkrāntiyogena māmakībhagacetasā || 4.15 ||
tataḥ śukrarasībhūtaḥ patet tasyā bhagodare |
niṣpannaṃ caṇḍarūpaṃ tu niḥsarec ca bhagāt tataḥ || 4.16 ||

bhagacetaseti bhagopabhogāśaktiṃ kṛtvā bhagavato 'kṣobhyasya śiromārgeṇa mahāsukhena dravībhūyād avadhūtīnāḍīm adhiṣṭhāyākṣobhyaśukreṇa saha patet | vajrarandhreṇa devīpadme | tataḥ padmasuśireṇa dakṣiṇakukṣim adhiṣṭhāya hūṃkārarūpeṇa | bījaṃ dhyātvā tatpariṇatācalarūpeṇa devīpadmamārgeṇa niḥsṛtya tayor agrataḥ tiṣṭhed iti samudāyārthaḥ ||


vyādhyākulo naro yadvan na kṣamaḥ sarvakarmasu |
tathābhyāṃ vikalaṃ cittaṃ na kṣamaṃ sarvakarmasu || 5.24 ||

idam eva vakṣyati—

	etad eva samāsena saṃprajanyasya lakṣaṇam |
	yat kāyacittāvasthāyāḥ pratyavekṣā muhurmuhuḥ || (Bodhicaryāvatāra 5.108)

iti.

kaḥ punar anayor vyatireke doṣaḥ, yenaite yatnena rakṣaṇīye kathite ity āha.

rogopahatasāmarthyo yathā puruṣaḥ sarvakarmasu gamanabhojanādiṣv akarmaṇyo bhavati, tathā smṛtisaṃprajanyābhyāṃ vikalaṃ cittaṃ sarvakarmasu dhyānādhyayanādilakṣaṇeṣu.

anayoḥ samudāyābhāve doṣam uktvā pratyekam abhāve kathayitum āha. na vidyate saṃprajanyaṃ yasmiṃs tad asaṃprajanyam. taccittaṃ yasya tasya. śrutacintābhāvanāmayaprajñāpariniṣṭhitaṃ vastu na smaraṇam adhivasati.


atha tattvapaṭalaṃ vyākhyāsyāmaḥ |
svarūpeṇa nāsti rūpaṃ na draṣṭā ca na śabdo nāpi śrotā ca |
na gandho nāpi ghrātā ca na raso nāpi rāsakaḥ |
na sparśo nāpi spraṣṭā ca na cittaṃ nāpi caittikam || 1 ||

uktau dvau devatāyogau samāhitaḥ sandhyāsu, asamāhitaḥ sandhyāntarāleṣu. tattvayogo vaktavyaḥ, yatas tribhir vinā nāsti śīghrataraṃ bodhiḥ. ata āha—tattvetyādi. tattvasya dyotakaḥ paṭalas tattvapaṭalaḥ.

rūpaṃ nīlapītādi. tan nāsti na vidyate. kathaṃ nāsti? svarūpeana—yad asya svarūpaṃ bālaiḥ kalpyate darśanagrāhyaṃ vastubhūtam, tena nāsti, ekānekasvabhāvavirahāt. kevalaṃ bhrāntā buddhir bālānām asataiva tena tenākāreṇa khyāti svapnādāv iva. rūpābhāve na kaścid rūpaṃ paśyatīti draṣṭā 'pi nāsti. tenāha—na draṣṭā ceti. na draṣṭety arthaḥ. draṣṭā cakṣurdhātur draṣṭā puruṣo dvāv api svarūpeṇa na staḥ. yad anayoḥ svarūpaṃ vastugrāhakaṃ bālair vikalpyate tena na staḥ. evaṃ yāvan na sparśo nāpi spraṣṭā ca. iyatā daśāyatanāni rūpacakṣurādīni. draṣṭādirūpaś ca pudgalo nāstīty uktam.

na cittam iti vijñānalakṣaṇaṃ cittam. vijānātīti vijñānaṃ ṣaḍvijñānakāyāś cakṣurvijñānadhātur yāvan manovijñānadhātuḥ. etāny eva samanantarātītāni manodhātuḥ. saptaite vijñānadhātavo manaāyatanam. yaś ca ṣaḍbhir vijñānair vijñātā pudgalaḥ, so 'pi vijānātīti vijñānam. tataḥ so 'pi cittaśabdenoktaḥ. tad ubhayaṃ nāsti, tayor grāhakalakṣaṇatvāt, grāhyābhāve ca grāhakāyogāt.

kasmād grāhyaṃ nāsti? ekānekasvabhāvavirahāt. siddha eṣa hetuḥ sāvayaveṣu daśasvāyataneṣu niraṃśeṣu ca paramāṇuṣu. paramāṇumātre 'pi sthūlapratibhāsāyogāt.

dharmāyatane tu yāni dravyāṇi teṣu niraṃśeṣu pratibhāsamānarūpasyotpatter asiddho hetuḥ, tasmān na dharmāyatanaṃ nāstīty ata āha—na caittikam iti. cittasya viṣayaś caittikaṃ dharmāyatanam, tad api nāsti. akṣaṇikānām anyatra nirākṛtatvāt, kṣaṇikānām api grāhyatvāyogāt, atītānāgatānām asattvena vartamānānām akāraṇatvenāgrāhyalakṣaṇatvāc ca viṣayasya. yadi tarhi dvayarūpeṇa na santi, dvādaśāyatanāni pudgalaś ca kena rūpeṇa santi? dvayapratibhāsinā bhrāntirūpeṇa dravyataḥ santi, tena pratītyasamutpannatvāt. yat punar eṣāṃ rūpaṃ dvayaśūnyatā vijñaptimātratā prakāśamātratā sarvatra samarasā, tenaite paramārthataḥ santi. tad dhi paramārthaḥ paramasya lokottarajñānasyārtho viṣayaḥ. tatra dvayasaṃgṛhītaṃ rūpaṃ nāstīti parijñeyam, tadastitvābhiniveśasyaiva sarvānarthamūlatvāt. dvayapratibhāsi bhrāntirūpaṃ prahātavyam, bhrāntiprabhedatvāt sarvānarthānām. dvayaśūnyatārūpaṃ punar eṣāṃ pratyakṣīkartavyam, tatpratyakṣasyaiva samyagjñānarūpatvāt, tasya ca sarvabhrāntipratipakṣatvāt, krameṇa mahāsukhamahāmokṣasakalabuddhaguṇavaśitvasādhanatvāc ca. so 'pi mahāmokṣaḥ paramārthaḥ paramaphalatvāt tad api samyagjñānaṃ paramārthaḥ paramo 'rtho 'syeti kṛtvā. iyatā tathatātattvam uktam.


kusumaviśikhaśaratalpamanalpavilāsakalākamaṇīyam |
vratamiva tava parirambhasukhāya karoti kusumaśayanīyam ||

prayojanamāha | saṃtāpayuktāpi rādhikā svahṛdayasthaṃ kṛṣṇaṃ satataṃ paśyati jānātītyarthaḥ |

tathā ca | kusumaśayanīyaṃ puṣpaśayanīyaṃ puṣpaśayyāṃ karoti | kimbhūtaṃ tat | kusumaviśikhaśaratalpamanalpavilāsakalākamanīyam | analpā yā vilāsasya kalāḥ tābhiḥ kamanīyaṃ manoharam | tatkimiva | vratamiva | kasmai | tava parirambhasukhāya | parirambhaṇasyāliṅganasya sukhaṃ tasmai | anyo 'pi yaḥ kaścidabhīṣṭaphalākāṅkṣī bhavati so 'pi duṣkaravratādikaṃ karoti | anena kimuktam | nārāyaṇavirahasaṃtāpāt kusumaśayanīye 'pi duḥkhaṃ na jahātītyarthaḥ |


dhārmikādhārmikatvābhyāṃ pīḍānugrahakāriṇau |
prasiddhau hi tathācāha pārāśaryo 'tra vastuni || 2 ||
idaṃ puṇya midaṃ pāpamityetasmin padadvaye |
ācaṇḍālaṃ manuṣyāṇāmalpaṃ śāstraprayojanam || 3 ||

prasiddhimeva darśayati dhārmiketi hyantena | anugrahakāriṇi hi laukikā dhārmikaśabdaṃ prayuñjānā dṛśyante | pīḍākāriṇi cādhārmikaśabdam | yaśca dharmam ācarati sa dhārmikaḥ | tad yady anugraho dharmaḥ tad evam upapadyate nānyatheti | etad eva bhagavato vyāsasyāpy abhimatam iti darśayati tatheti prayojanamantena | nirviṣayaprayogāsambhavāt tadviṣayam idamā pratinirdiśati | tad ayam arthaḥ viśiṣṭaviṣaye puṇyapāpapadadvaye ācaṇḍālaṃ manuṣyāṇāṃ vidyamāne tenaiva dharmādharmapramitisiddher anarthakaṃ śāstram iti | nanv evaṃ puṇyapāpapramāṇakau dharmādharmāvuktau na lokapramāṇakau | naivam | tatprayogasyaiva lokāyattatvāt | tasmādayam anupālambha iti ||


teṣāṃ dikṣu prathitavidiśālakṣaṇāṃ rājadhānīṃ
gatvā sadyaḥ phalam avikalaṃ kāmukatvasya labdhā |
tīropāntastanitasubhagaṃ pāsyasi svādu yasmāt
sabhrūbhaṅgaṃ mukham iva payo vetravatyāś calormi ||

ākulāni saṅkīrṇāni grāmeṣu caityāni yeṣu te tathoktāḥ | tathā pariṇataiḥ pakvaiḥ phalaiḥ śyāmāni yāni jambūvanāni tair antā ramyāḥ || "mṛtāvavasite ramye samāptāvanta iṣyate" iti śabdārṇave || tathā katipayeṣv eva dineṣu sthāyino haṃsā yeṣu te tathoktā evaṃvidhāḥ sampatsyante bhaviṣyanti || "poṭāyuvatistokakatipaya-" ityādinā kavipayaśabdasyottarapadatve 'pi na tacchabdasyottaratvam asty asya śāstrasya prāyikatvāt ||

teṣām iti || dikṣu prathitaṃ prasiddhaṃ vidiśeti lakṣaṇaṃ nāmadheyaṃ yasyās tām || "lakṣaṇaṃ nāmni cinhe ca" iti viśvaḥ || teṣāṃ darśāṇānāṃ sambandhinīṃ | dhīyante 'syām iti dhānī || "karaṇādh ikaraṇayoś ca" iti lyuṭ || rājñāṃ dhānī rājadhānī || "kṛdyogalakṣaṇā ṣaṣṭhī samasyate" iti vaktavyāt samāsaḥ || tāṃ pradhānanagarīm || "pradhānanagarī rājñāṃ rājadhānīti kathyate" iti śabdārṇave || gatvā prāpya sadyaḥ kāmukatvasya vilāsitāyāḥ || "vilāsī kāmukaḥ kāmī strīparo ratilampaṭaḥ" iti śabdārṇave || avikalaṃ samagraṃ phalaṃ prayojanaṃ labdhā lapsyate | tvayeti śeṣaḥ || karmaṇi luṭ || kutaḥ | yasmāt kāraṇāt svādu madhuram | calā ūrmayo yasya tac calormi taraṅgitaṃ vetravatyā nāma nadyāḥ payaḥ sabhrūbhaṅga bhrūkuṭiyuktam | daśanapīḍayeti bhāvaḥ | mukham ivādharam ivety arthaḥ | tīropānte taṭaprānte yat stanitaṃ garjitaṃ tena subhagaṃ yathā tathā stanitaśabdena bhaṇitam api vyapadiśyate | "ūrdhvam uccalitakaṇṭhanāsikaṃ huṅkṛtaṃ stanitam alpaghoṣavat" iti lakṣaṇāt || pāsyasi | pibater ḷṭ || "kāminām adharāsvādaḥ suratād atiricyate" iti bhāvaḥ ||


kuru padme yathā kāryaṃ dhairyaṃ dhairyaprayogataḥ |
svayaṃ caṇḍamahāroṣaḥ sthito hy atra mahāsukham || 3.28 ||

taddarśayati—nāsti bhāvaketyādi | tatkiṃ mantradevatayoruccheda evotpannakrama ityāha—tiṣṭhetāviti | niṣprapañcaḥ śūnyataikarasatvāt | svabhāvaḥ sahajamahāsukharūpaḥ | tadrūpeṇa mantradevau tiṣṭhataḥ |

tadeva nirdiśati—vairocanetyādi |

sāttviko mūrtivānvajrasattvaḥ | vairocanādirūpeṇa niṣprapañcasvabhāvaṃ tattvamevocyata ityarthaḥ |


tasmāt smṛtir manodvārān nāpaneyā kadācana |
gatāpi pratyupasthāpyā saṃsmṛtyāpāyikīṃ vyathām || 5.29 ||

tattvavādī bhagavān, vastutattvakathanaśīlatvāt. tenedaṃ tattvaṃ kathitaṃ prakāśitam—sarvaṃ cittaprasūtam iti. ataḥ sarvatra cittam eva pradhānam.

ittham evaitan nānyatheti prasādhayann āha.

narakapālānāṃ kuntāsimusalādīni, asipatravanasamudbhūtāni vā kena kṛtāni? na tatra kaścit kartāstīśvarādiḥ, tatkartṛtvasya anyatra niṣiddhatvāt, ihāpi niṣetsyamānatvāt. taptalohamayī ca bhūmiḥ kena ghaṭitā? tāś ca striyaḥ kutaḥ kāraṇasāmagrīto jātāḥ, yāḥ pāradārikaiḥ śālmalīvṛkṣasyādhastād upari ca dṛśyante? sa ca śālmalir vā? ato nānyat kāraṇam atra cittād upakalpanīyam. yad uktam—

	sattvalokam atha bhājanalokaṃ cittam eva racayaty aticitram |
	karmajaṃ hi jagaduktam aśeṣaṃ karma cittam avadhūya ca nāsti || (Madhyamakāvatāra 6.89)

iti.

tasmāc cittam evātra kāraṇaṃ nānyad ity ata āha. pāpakarmopaskṛtaṃ cittam eva, teṣāṃ kāraṇaṃ bhagavān kathitavān.


imaṃ carmapuṭaṃ tāvat svabuddhyaiva pṛthak kuru |
asthipañjarato māṃsaṃ prajñāśastreṇa mocaya || 5.62 ||

ayaṃ ca aśuciḥ. idam evāha— amedhyeti. pūtikaṃ śatanadharmakam.

syād etat—kim anyasminn asann api doṣa ucyate ity atrāha.

carmam ayaṃ puṭam. svamativiśeṣeṇa pṛthak kuru svakāyād apasāraya. asthighaṭitapañjarād yantrāt prajñātmakena śastreṇa māṃsakartanena.


kṣamyatāmaparaṃ kadāpi tavedṛśaṃ na karomi |
dehi sundari darśanaṃ mama manmathena dunomi ||

parirambhaṇamāliṅganaṃ na dadāsi | kimbhūtam | sasaṃbhramaṃ saha saṃbhrameṇa vartata iti |

he rādhe kṣamyatām | aparam īdṛśam aparādhaṃ tava kadāpi kasmin kāle 'pi na karomi | ato he sundari rādhe | ātmadarśanaṃ dehi | kasya | mama | kimiti | yato 'haṃ manmathena kandarpeṇa dunomi tāpamanubhavāmi |

idaṃ gītam | hareḥ kṛṣṇasya pravaṇena bhaktinamreṇa yattena jayadevakena kavinā varṇitam | kimbhūtena |


prakāśayatu bhagavān ity āha | saṃbuddha iti śāśvatadvāreṇa || jagadanuśāsanāc chāstety akṣobhyadvāreṇa || jagatāṃ gurur jagadgurur iti ratnasaṃbhavadvāreṇa || samayo bhagavān śrīvajrasattvaḥ | mahāś cāsau samayaś ca mahāsamayaḥ | tasya tattvaṃ mahāsamayatattvaṃ | taj jānātīti mahāsamayatattvajña iti | amitābhadvāreṇa || indriyāṇi mṛdumadhyādhimātrāṇi | teṣām āśayo 'bhiprāyaḥ | taṃ vettīti indriyāśayavid ity amoghasiddhidvāreṇa || evaṃ pañcatathāgatāmako bhagavān para utkṛṣṭaḥ prakāśayatv ity arthaḥ ||

atha bhagavan jñānakāyasyetyādi || he bhagavn mañjuśrījñānasattvasya saṃbandhinī yā nāmasaṃgītis tāṃ cāhaṃ dhārayiṣyāmīti vakṣyamāṇena kriyāpadena saṃbandhaḥ || kiṃviśiṣṭasya jñānakāyasyeti | jñānam eva kāyo jñānakāyas tasya jñānakāyasyety ādarśajñānadvāreṇa || mahoṣṇīṣasyeti | mahān uṣṇīṣo 'syeti mahoṣṇīṣas tasya mahoṣṇīṣasyeti samatājñānadvāreṇa || mahoṣṇīṣatvaṃ sarvatathāgatabhiṣekātmakatvāt || giṣpater iti | girāṃ śabdānāṃ patiḥ svāmī gīṣpatis tasya gīṣpateḥ pratyavekṣaṇājñānadvāreṇa || jñānamūrter iti | jñānam eva mūrtir jñānamūrtis tasya jñānamūrter iti kṛtyānuṣṭhānajñānadvāreṇa || svayaṃbhuva iti svayaṃ bhavatīti svayaṃbhūr bhāvanābalād bhavatīty arthaḥ | tathā coktaṃ śrīparamādye |

	samantabhadrajñānasya svayam evāvabhotsyate |

iti || atas tasya svayaṃbhuva iti suviśuddhadharmadhātujñānadvāreṇa || kim uktaṃ bhavati | pañcajñānātmako bhagavān mañjuśrījñānasattvaḥ | mañjuḥ komalā śrīr yasyāsau mañjuśrīḥ | jñānasattva iti | sarvatathāgatahṛdayavihāritvāt | mañjuśrīś cāsau jñānasattvaś ceti mañjuśrījñānasattvaḥ | nāyaṃ daśabhūmīśvaro bodhisattvaḥ kiṃ tarhy advayajñānaṃ prajñāpāramitā saiva mañjuśrījñānasattvaḥ || ata evāha dignāgapādaḥ |

	prajñāpāramitā jñānam advayaṃ sā tathāgataḥ ||

iti || tasya mañjuśrījñānasattvasya pañcajñānātmakasya saṃbandhinī yā nāmasaṃgītis tāṃ cāhaṃ dhārayiṣyāmīti ||

kiṃviśiṣṭām ity āha || gambhīrārthām ityādi |


dakṣa utthānasaṃpannaḥ svayaṅkārī sadā bhavet |
nāvakāśaḥ pradātavyaḥ kasyacit sarvakarmasu || 5.82 ||

bāhyānāmapi mudrāṇāmeteṣāmeva prajñāguṇānāmanukaraṇātprajñātvamanugantavyam | bāhyānāmeva prajñātvapratipādanārthamayaṃ grantha ityapare |

utpannarūpāddevatāṃ pratipādya mantraṃ pratipādayannāha—jalpanamityādi |

ālikālyoḥ prajñopāyarūpayoḥ paramamantratvātsarva eva tadrūpatvājjalpo japa ityeṣa niṣprapañco mantraḥ |


parārtharūkṣaṃ svārthārthi pariṣatkāmam eva vā |
vaktum icchati me cittaṃ tasmāt tiṣṭhāmi kāṣṭhavat || 5.52 ||

ebhir arthi tadabhilāṣaṃ mama cittam. tasmāt tiṣṭhāmi kāṣṭhavat.

parārtharūkṣaṃ parārthavimukham. svārthārthi svārthābhiniviṣṭam. pariṣat śiṣyāntevāsiprabhṛtijanasamājaḥ. tadabhilāṣi tatparivārārthi.

asahiṣṇv asahanaśīlam. alasaṃ kriyāsu akarmaṇyam, kusīdam ity arthaḥ.


mīmāṃsāśāstratejobhir viśeṣeṇoj jvalīkṛte |
vedārthajñānaratne me tṛṣṇātīva vijṛmbhate || 1.9 ||

sā rādhā ciraṃ cirakālaṃ yo virahaḥ tena kiṃ kariṣyati | kiñca | kiṃ vadiṣyati | ataḥ mama dhanena kiṃ prayojanam | sukhena kiṃ prayojanam | gṛheṇa janena vā kiṃ kāryam |

tadānanam |


asaṃprajanyacittasya śrutacintitabhāvitam |
sacchidrakumbhajalavan na smṛtāv avatiṣṭhate || 5.25 ||

yatra kuśalapakṣasaṃcāre 'pi kvacit samādhānavighātaḥ syāt, tannopādeyamity āha. svayameva tu yuktyāgamābhyāṃ kalyāṇamitravacanādvā yathābalamavadhārya yatkiṃcitkarma kartumārabdhaṃ dhyānādhyayanādikam, prathamatastadeva tāvanniṣpattiṃ neyaṃ tannimnena cetasā, na punastadaniṣpannameva parityajya paramārambhaṇīyam.

kiṃ punar evaṃ syād yadi na syād ity āha.

yasmād evam anutiṣṭhataḥ sarvaṃ suśliṣṭaṃ kṛtaṃ syāt. tadviparyaye punar duḥśliṣṭam ubhayaṃ pūrvaṃ cāttaṃ paścāt svīkṛtaṃ ca syāt. calapravṛtter asaṃprajanyaṃ syāt. praveśe vṛddhiḥ syāt.

ittham api niṣphalaṃ varjayed ity āha. anekaprakāre 'saṃbaddhābhidhāne 'paropādhike pravartamāne, āścaryavastuṣu ca samasteṣu svayam api tatkriyāyāṃ darśanaśravaṇāya vākcittasya tāratamyaṃ nivārayet.


lābhasatkārakīrtyarthi parivārārthi vā punaḥ |
upasthānārthi me cittaṃ tasmāt tiṣṭhāmi kāṣṭhavat || 5.51 ||

saṃrambhaḥ sadākalivivādanimittacittapradoṣaḥ. ubhayatra saha tena vartata iti vigrahaḥ. evaṃ yadā paśyet svakaṃ manaḥ, sthātavyaṃ kāṣṭhavat tadeti sāmānyoktam abhisaṃbadhyate.

kīrtir yaśaḥ. parivāraḥ dāsīdāsakarmakarādiḥ. upasthānaṃ pādadhāvanamardanādi. ebhir arthi tadabhilāṣaṃ mama cittam. tasmāt tiṣṭhāmi kāṣṭhavat.


mahādhyānasamādhistho mahāprajñāśarīradhṛk |
mahābalo mahopāyaḥ praṇidhir jñānasāgaraḥ || iti || [37]

prakāśayatu bhagavān ity āha | saṃbuddha iti śāśvatadvāreṇa || jagadanuśāsanāc chāstety akṣobhyadvāreṇa || jagatāṃ gurur jagadgurur iti ratnasaṃbhavadvāreṇa || samayo bhagavān śrīvajrasattvaḥ | mahāś cāsau samayaś ca mahāsamayaḥ | tasya tattvaṃ mahāsamayatattvaṃ | taj jānātīti mahāsamayatattvajña iti | amitābhadvāreṇa || indriyāṇi mṛdumadhyādhimātrāṇi | teṣām āśayo 'bhiprāyaḥ | taṃ vettīti indriyāśayavid ity amoghasiddhidvāreṇa || evaṃ pañcatathāgatāmako bhagavān para utkṛṣṭaḥ prakāśayatv ity arthaḥ ||

atha bhagavan jñānakāyasyetyādi || he bhagavn mañjuśrījñānasattvasya saṃbandhinī yā nāmasaṃgītis tāṃ cāhaṃ dhārayiṣyāmīti vakṣyamāṇena kriyāpadena saṃbandhaḥ || kiṃviśiṣṭasya jñānakāyasyeti | jñānam eva kāyo jñānakāyas tasya jñānakāyasyety ādarśajñānadvāreṇa || mahoṣṇīṣasyeti | mahān uṣṇīṣo 'syeti mahoṣṇīṣas tasya mahoṣṇīṣasyeti samatājñānadvāreṇa || mahoṣṇīṣatvaṃ sarvatathāgatabhiṣekātmakatvāt || giṣpater iti | girāṃ śabdānāṃ patiḥ svāmī gīṣpatis tasya gīṣpateḥ pratyavekṣaṇājñānadvāreṇa ||


a ā i ī u ū e ai o au aṃ aḥ sthito hṛdi |
jñānamūrtir ahaṃ buddho buddhānāṃ tryadhvavartinām || 26 ||

pataṃ prabandhaṃ jayadevakaviḥ karoti | kiṃbhūtaṃ prabandham | śrīvāsudevaratikelikathāsametam | śrīḥ lakṣmī rādhārūpiṇī | vasudevasyāpatyaṃ vāsudevaḥ kṛṣṇaḥ kaṃsadaityavināśāya ādyaḥ ajanmā mānavāvatāre manujarūpī | ratiśca prītiḥ | keliḥ krīḍā ca anubhūta karma ālaye śrīśca vāsudevaśca tayoḥ ratikelikathāstābhiḥ sametaṃ saṃyuktam | kathaṃbhūto jayadevakaviḥ | padmāvatīcaraṇacāraṇacakravartī | padmāvatī lakṣmīḥ tasyāḥ caraṇau | tayoścāraṇaṃ śuśrūṣārādhanaṃ tatra cakravartī sevakādhirājaḥ | athavā padmāvatī tasya brāhmaṇī tasyāḥ nṛtyakalācakravartī | punaḥ kiṃbhūtaḥ | vāgdevatācaritacitritacitrasadmā | vāk cāsau devatā ceti | tasyāścaritaṃ tena citritaṃ vicitrīkṛtaṃ cittameva sadma gṛhaṃ yasya sa tathā | anena lakṣmī sarasvatyorjayadevo niṣṇātaḥ śṛṅgārī ca sūcitaḥ |

umāpatidharo vācaḥ pallavayati kevalaṃ komalāṃ vācaṃ vistārayatītyarthaḥ | na tu girāṃ vāṇīnāṃ saṃdarbhaśuddhiṃ jānīte | tathā śaraṇaḥ kaviḥ ślāghyaḥ praśastaḥ |


tathā ca devīparipṛcchāśivanirnādatantra—
ratnapuram idaṃ devi kiñjalke jalatāṃ vrajet |
rudro yugme śivaḥ śreṣṭhaḥ śaktiḥ saiva parātparā || Seni 7 ||

iti | tattvamiha prajñopāyamayam | statpriyaḥ sanna tu rāgitādibhiḥ |

prayatno guptau yatnaḥ | vyāḍāḥ sarpādayaḥ | bhūcarā narapiśācādayaḥ śāsakāḥ |

tattvajijñāsoḥ kimetābhirityāha—mudretyādi |


tena jitvā śaṭhamāraṃ prāpya buddhatvam uttamam |
bhaveyaṃ bhavakhinnānāṃ śaraṇaṃ sarvadehinām || 3.9 ||

tantraparāyaṇas tadekāśaktaḥ | caṇḍeśvare caṇḍamahāroṣaṇe ||

lobhaḥ khānapānadhanapratigrahaḥ tena viḍambito bhartsitaḥ | caṇḍasyeti mukhyavṛttyā | etanmaṇḍalapraveśo yukta iti bhāvaḥ ||

mahāvyādhiratisārapramehādiḥ | mṛtyuduḥkhaṃ maraṇameva ||


hṛdi biśalatāhāro nāyaṃ bhujaṅgamanāyakaḥ kuvalayadalaśreṇī kaṇṭhe na sā garaladyutiḥ |
malayajarajo nedaṃ bhasma priyārahite mayi prahara na harabhrāntyānaṅga krudhā kimu dhāvasi ||

tindubilvaṃ nāma nagaram | tadeva samudraḥ tatra saṃbhavaḥ utpattiryasya sa tathā sa cāsau rohiṇīramaṇaśceti | anena tasya candropamā |

he anaṅga kandarpa | harabhrāntyā mahādevo 'yamiti bhrameṇa priyārahite kāntāviyukte mayi viṣaye na prahara prahāraṃ mā kuru | krudhā kopena | kimu dhāvasi śīghramāgacchasi | mama hṛdi biśalatāhāraḥ mṛṇālalatikāsrak | ayaṃ bhujaṅgamanāyako vāsukirna bhavati biśalatāyāḥ hāraḥ | kaṇṭhe kuvalayadalaśreṇī kuvalayānāṃ nīlotpalānāṃ dalāni kusumāni teṣāṃ śreṇī māletyarthaḥ | sā prasiddhā | garaladyutiviṣaśobhā na bhavati | mamāṅge malayajasya candanasya rajo reṇuridaṃ dṛśyate | bhasma na bhavati | etatkomalajalārdrabiśalatāhārādikaṃ sarvaṃ viraha tāpāpanodāya sarvāṅge nyastamāropitam | etadrādhāpriyārahite ekākini mayi na prahara |


śaktisaṅgamasaṅkṣobhāc chaktyāveśāvasānikam |
yat sukhaṃ brahmatattvasya tat sukhaṃ svākyam ucyate || Seni 13 ||

ity ukte śeṣaṃ subodham | |

bhagavatsiddhāntavedānte 'pi dṛṣṭāntopalakṣitaṃ prāg uktam āha—śaktītyādi | śaktir iti lalanā | tatsaṅgamaḥ samparkaḥ | tatsaṅkṣobhaḥ sañcālanaṃ tataḥ | śaktyāveśāvasānikam iti śaktyām aṅganāyām āveṣo 'bhiniveśa uttarottaro 'nutarāgas tadavasānikaṃ tatparyantajaṃ sukhaṃ yad brahmatattvasya jñānatattvasya tat sukhaṃ svākyaṃ svakīyam ucyate | anena bolagarbhatadagrāntarālakapālasthaiḥ sāmyam ācaṣṭe |

	sakalalalanāsamudgatasuratānandakṣaye kāle |
	nodeti saṃvid anyā tāvat kaulāgamābhyudayaḥ ||

iti vacanāt ||

etatsvarūpadarśanārtham āha—duḥkhānām ityādi |


na cātrātīva kartavyaṃ doṣadṛṣṭiparaṃ manaḥ |
doṣo hy avidyamāno 'pi taccittānāṃ prakāśate || 1.4 ||

kasmin keva | śaśini candre nimagnā kalaṅkakaleva | kalaṅkasya kalā kalaṅkakalā |

he keśava | dhṛtanaraharirūpa | naraharinṛsiṃhaḥ | dhṛtaṃ narahareḥ rūpaṃ yena sa tathā | tava karakamalavare nakhaṃ tiṣṭhati | kara eva kamalavaraṃ padmaśreṣṭhaṃ tasmin | kiṃbhūtaṃ nakham | adbhutaśṛṅgam | adbhutamāścaryajanakaṃ śṛṅgaṃ agrabhāgo yasya tat | adṛṣṭapūrvamityarthaḥ | punaḥ kiṃbhūtam | dalitahiraṇyakaśiputanubhṛṅgam | hiraṇyakaśipostanuḥ śarīraṃ saiva śyāmatvād bhṛṅgaḥ | dalito vidārito hiraṇyakaśipostanubhṛṅgo yena sa tathā tat |

he keśava | dhṛtavāmanarūpa | dhṛtaṃ vāmanaṃ rūpaṃ yena sa tathā tasya saṃbodhanam |


etad eva samāsena saṃprajanyasya lakṣaṇam |
yat kāyacittāvasthāyāḥ pratyavekṣā muhur muhuḥ || 5.108 ||

yaduktam—sadā smṛtisaṃprajanyacāriṇā bhavitavyam iti, tataḥ smṛteḥ svanāmnaiva svarūpaṃ pratītam. saṃprajanyasya tu na jñāyate kīdṛśam iti tatsvarūpapratipattaye prāha.

yatkāyāvasthāyāḥ cittāvasthāyāś ca sarveryāpatheṣu pratyavekṣā nirūpaṇaṃ sarvavāraṃ yathā pratipāditaṃ prāk.


padmāpayodharataṭīparirambhalagnakāśmīramudritamuro madhusūdanasya |
vyaktānurāgamiva kheladanaṅgakhedasvedāmbupūramanupūrayatu priyaṃ vaḥ ||

saṃskārapūrvikā prārthanā adhyeṣaṇā | saṃskāro 'tra praṇāmādi ||

adhyeṣaṇānantaraṃ prativacanam āha | atha śākyamunir ityādi | śākyakulānāṃ muniḥ kāyavākcittamaunayogān muniḥ | bhagavān saṃbuddha iti gatārthaḥ | dvipadottama iti dvipadā devamanuṣyāḥ | teṣām uttamaḥ śreṣṭha ity arthaḥ | svajihvāṃ nirṇamayyopasaṃhṛtya svamukhād iti svamukha āyatām iti dīrghāṃ sphītām iti bahalatarāṃ śubhām iti dakṣiṇāvartaśaṅkhanibhāṃ | sarvadharmālayāṃ ca ||

kiṃ kṛtvā | smitam ityādi | lokānāṃ sattvānām apāyatrayaśodhanaṃ narakatiryakpretasaṃśodhanaṃ smitaṃ darśayitvā vajrapāṇiṃ pratyabhāṣateti saṃbandhaḥ |


dṛśyase purato gatāgatameva me vidadhāsi |
kiṃ pureva sasaṃbhramaṃ parirambhaṇaṃ na dadāsi ||

he tanvi sūkṣme rādhe | tava hṛdayaṃ aham ākalayāmi jānāmi | kimbhūtam | khinnaṃ khedayuktam | kayā | asūyayā īrṣyayā | kutaḥ kutra tvaṃ gatāsi | tanna vedmi na jānāmi | tena kāraṇena te tubhyaṃ nānunayāmi parisāntvanaṃ karomi |

he rādhe purato 'grataḥ | dṛśyase avalokyase | kasya | mama | kiṃ nu gatāgataṃ gamanāgamanam | vidadhāsi karoṣi | kimiti pureva pūrvānubhūtamiva | parirambhaṇamāliṅganaṃ na dadāsi | kimbhūtam | sasaṃbhramaṃ saha saṃbhrameṇa vartata iti |

he rādhe kṣamyatām | aparam īdṛśam aparādhaṃ tava kadāpi kasmin kāle 'pi na karomi | ato he sundari rādhe | ātmadarśanaṃ dehi |


kleśataskarasaṅgho 'yam avatāragaveṣakaḥ |
prāpyāvatāraṃ muṣṇāti hanti sadgatijīvitam || 5.28 ||

sa eva brahmādir ucyate.

katham ity āha—brahmetyādi. yata eva suviśuddhabodharūpatvād asau buddhas tad eva paraṃ brahma. tasmāt sa eva brahmā. nirvṛttita iti mokṣarūpatvād ity arthaḥ. nirvṛtir nirvāṇaṃ mokṣo niḥśreyasaṃ buddha iti paryāyāḥ. viṣaṇād iti tādātmyena praveśāt. kva? paramagambhīre dharmakāye. viśateḥ ktapratyayaḥ ṣatvaṇatve ca. sadā sukalyāṇād iti dhruvakalyāṇatvāt paramakalyāṇatvāc ca. sarvar ityādi. yasmād asau sarveṣām ātmani dharmadhātau vedakatvena sthitaḥ, tasmāt sarvaḥ.

satsukhatvenety anāsravadhruvottamasukhatvena. bodhanād rater iti tasyaiva niruttarasya sukhasya vedanād yo hi taṃ na vedayate, nidrāṇa evāsau. brahmāditvaṃ yad uddiṣṭaṃ tad iyatā nirdiṣṭam—deha ityādinā.


athavā maṇḍalaṃ kuryāt paṭarūpeṇa sulikhitam |
pūrvavat maṇḍalaṃ likhyaṃ madhye kṛṣṇācalaṃ likhet || 2.15 ||

punar api kiṃviśiṣṭam ity āha | yātītair ityādi | atītair buddhair yā bhāṣitā anāgatāś ca ye samyaksaṃbuddhā hi yasmād yāṃ bhāṣiṣyante punaḥ | pratyutpannāś ca buddhā bhagavanto bhāṣante yāṃ nāmasaṃgītiṃ punar apīti || pratyutpannāś ca saṃbuddhā yāṃ bhāṣante punaḥ punaḥ ||

māyājāletyādi | asmin māyājālamahātantre 'meyair mahāvajradharair mahāmantradhāribhir hṛṣtair yā saṃpragīyate tāṃ ||


hṛṣṭatuṣtāśayair muditaiḥ krodhavigraharūpibhiḥ |
buddhakṛtyakaraiḥ nāthaiḥ sārdhaṃ praṇatavigrahaiḥ || 5 ||

kiṃsvabhāvāḥ | hṛṣṭatuṣṭāśayasvabhāvāḥ | tatra hṛṣṭāḥ kāyais tuṣṭāś cittaiḥ | āśayo 'bhiprāyaḥ | tataś cāyam arthaḥ | hṛṣṭatuṣṭā āśayā yeṣāṃ te hṛṭṣatuṣṭāśayā ata āha hṛṣṭatuṣṭāśayair iti | ata eva muditā harṣitāḥ sarvasattvārthakaraṇāt | ata evāha muditair iti || vigrahasya rūpaṃ vigraharūpaṃ | krodhānāṃ vigraharūpaṃ krodhavigraharūpaṃ | kiṃ tadrūpaṃ mahābhairavāṭṭaṭṭahāsānekaśīrṣakaracaraṇavikṛtanayanordhvakeśapiṅgalabhrūbhaṅgakapālamālālaṃkṛtisarpābharaṇavyāghracarmaniveśanādikaṃ | tad vidyate yeṣāṃ te krodhavigraharūpinaḥ | ata āha krodhavigraharūpibhir iti || buddhānāṃ kṛtyāni buddhakṛtyāni kṛtyāni kartavyāni | ata āha buddhakṛtyakarair iti | ata eva nāthāḥ śāstāro buddhakṛtyakaraṇāt | ato nāthair iti || praṇato vigraho yeṣāṃ te praṇatavigrahāḥ | atas taiḥ | praṇatavigrahaiḥ sārdhaṃ bhagavān vajradhara idaṃ vakṣyamāṇam āheti saṃbandhaḥ ||

kiṃ kṛtvā | praṇamya | kaṃ | nātham iti | anāthānāṃ lokānām anuśāsanāt nāthaḥ svāmī | taṃ || punar api kiṃviśiṣṭam nātham ity āha saṃbuddham iti samyaksaṃbuddhaṃ na śrāvakaṃ pratyekabuddhaṃ vā || bhūyo 'pi nāthaṃ viśinaṣṭi bhagavantam iti bhagasaṃpannatvād bhagavān | caturmārabhaṅgād vā |


prāyeṇaiva hi mīmāṃsā loke lokāyatīkṛtā |
tāmāstikapathe kartum ayaṃ yatnaḥ kṛto mayā || 1.10 ||

bāhyānāmapi mudrāṇāmeteṣāmeva prajñāguṇānāmanukaraṇātprajñātvamanugantavyam | bāhyānāmeva prajñātvapratipādanārthamayaṃ grantha ityapare |

utpannarūpāddevatāṃ pratipādya mantraṃ pratipādayannāha—jalpanamityādi |

ālikālyoḥ prajñopāyarūpayoḥ paramamantratvātsarva eva tadrūpatvājjalpo japa ityeṣa niṣprapañco mantraḥ |


yasmād bhayāni sarvāṇi duḥkhāny apramitāni ca |
cittād eva bhavantīti kathitaṃ tattvavādinā || 5.6 ||

athetyādi | maṇḍalavyatirekeṇābhiṣekasyāsadbhāvāt tantraśravaṇādhikāro na syād ity abhiprāyaḥ | pañcamānam ity ekasyāpi pañcaprakāraṃ maṇḍalaṃ na tu pañcānāṃ yathā kramaṃ ||

yasya tasyaiveti | svarṇarūpyarājāvartapravālamaraktalakṣaṇasya pañcaratnasya kaṭhinīpiṣṭakagaurīsindūraharitālaharidrākaṭhinīmiśrakajjalakajjalamiśraharitālāder vā tatrāyaṃ vidhiḥ |


dantakāṣṭhasya kheṭasya visarjanam apāvṛtam |
neṣṭaṃ jale sthale bhogye mūtrādeś cāpi garhitam || 5.91 ||

tadviparyaye punar duḥśliṣṭam ubhayaṃ pūrvaṃ cāttaṃ paścāt svīkṛtaṃ ca syāt. calapravṛtter asaṃprajanyaṃ syāt. praveśe vṛddhiḥ syāt.

ittham api niṣphalaṃ varjayed ity āha.

anekaprakāre 'saṃbaddhābhidhāne 'paropādhike pravartamāne, āścaryavastuṣu ca samasteṣu svayam api tatkriyāyāṃ darśanaśravaṇāya vākcittasya tāratamyaṃ nivārayet.

aparam api niṣphalavarjanāya prātimokṣoddiṣṭam ācaret ity āha. bhūmiphalakādiṣu nakhadaṇḍādinā rekhākarṣaṇalekhanādi niṣprayojanam āgatam āpatitaṃ vivarjayed bhagavatātra nivṛttir ājñapteti saṃsmṛtya, tadatikramavipākaphalabhayāt.


kṣitirativipulatare tava tiṣṭhati pṛṣṭhe
dharaṇidharaṇakiṇacakragariṣṭhe |
keśava dhṛtakacchaparūpa jaya jagadīśa hare || 1.6 ||

narake 'pi yadi nārakaṃ duḥkhaṃ samanubhūya varṣalakṣaṃ karmakṣayān manuṣyakarmākṣipto manuṣyeṣūtpadyata iti bhāvaḥ | vajreṇeti meghanādanirgatavajraśūcyā ||

tasmādityupasaṃharati | cāru śobhanam | vratī mantranayoktavratayogāt | praveśyābhiṣiñcya | pūrvam abhiṣekāt prathamam | parīkṣitān śrāddhān yatnagauravaparāyaṇatvena ||

triṣu kāmarūpyārūpyadhātuṣu | durlabhaṃ dīpankarānantaraṃ vipaśyādibhir buddhair adeśitatvāt |


jananī bhaṇyate prajñā janayati yasmāj jagajjanam |
bhaginīti tathā prajñā vibhāgaṃ darśayed yataḥ || 16 ||

nanu haṭhaseko balātkṛto niryuktika iti yāvat | niryuktikatvam asya katham iti cet | ucyate—āgamavirodhāt | taṃ darśayitum āha | ālocanam ityādi |

	paramaviramayor madhye lakṣyaṃ vīkṣya dṛḍhīkuru ||

ity atrobhayor madhyaṃ vivakṣitam | tac ca tvanmate nāsti |

tan na | anyārthatvād asya | tathā hi nirdhāraṇa eṣā ṣaṣṭhī | tenāyam arthaḥ | dvayor madhye yaḥ śreṣṭhaḥ sa iha grāhyaḥ | śreṣṭhaś ca virama eveti na kiñcid asustham |

tarhi

	viramādiḥ paramāt paraḥ śūnyāc chūnyaṃ tu herukam ||

iti na ghaṭate | atra hi viramasyādiḥ paramāt paro 'bhimataḥ | tad api na | yato 'trāpy anya evārthaḥ | viramaś cāsāv ādiś ca viramādiḥ | āditvaṃ ca sahajāpekṣayā | ata idam api sustham |

tarhi—

	viramādau lakṣayet tac ca ānandatrayavarjitam ||

iti katham | atrāpi viramaś cāsāv ādiś ceti pūrvavan neyam |

tarhi—

	vimardam ālocanaṃ proktaṃ sukhaṃ bhuktaṃ mayeti ca |

iti katham | atra hi vikalparūpatā vimardādipadānāṃ sphuṭam eva gamyate | athātra katham api yadi nirvikalpatvābhidhānaṃ syāt tad etad api lokaprasiddhibādhayaiva hatam | tathā hi lokā vimardo vivādaḥ kṣodanam ālocanaṃ tattatkāryādicintanam iti manyante | kiṃ ca—

	vicitre prathamānandaḥ paramānando vipākake |
	viramānando vimarde ca sahajānando vilakṣaṇe ||

ity atra virama eva vimarda iti niścitam | anyac ca—

	prathamānandaṃ jagadrūpaṃ paramānandaṃ jagat tathā |
	viramānandaṃ jagac caiva na vidyate sahajaṃ triṣu ||

iti viramasya jagadrūpatayā saṃsārarūpatvam ākhyātam | itthaṃ ca "vikalpamātraṃ saṃsāraḥ" ity ukter asya savikalpatvam abhihitaṃ syāt | nirvikalpatvaṃ ca sahajatayābhimatam itīdam api vighaṭate | tathā ca—

	sahajānandasvabhāvo 'haṃ paramāntaṃ viramādikam |

ity etad api vighaṭate | tathā—

	tat sādhyaṃ yoginītantre sahajākhyaṃ mahāsukham |
	paramānte bhavel lakṣyaṃ viramādau ca yatnataḥ ||

ity ādikam api vighaṭate | tathā—

	prathamaṃ kalaśābhiṣekaṃ dvitīyaṃ guhyam uttamam |
	prajñājñānaṃ tṛtīyaṃ vai caturthaṃ tat punas tathā ||

iti | prajñājñānābhiṣekas tu sahajābhiṣeko yata idam api pratihanyate | ata evamādigranthavighaṭanenāgamavirodhāt tṛtīye vikalparūpo vimardo naiṣitavyaḥ | yatas tatra nirvikalpakavedanam evāste |


aviralanipatitamadanaśarādiva bhavadavanāya viśālam |
svahṛdayamarmaṇi varma karoti sajalanalinīdalajālam ||

sā sajalanalinīdalajālaṃ varma kavacaṃ karoti | jalena saha vartamānāni sajalāni ca tāni nalinīdalāni ceti karmadhārayaḥ samāsaḥ | teṣāṃ jālaṃ samūhaḥ yatra tat | kasmin | svahṛdayamarmaṇi | svahṛdayameva marma jīvanasthānam | tasmin | kimbhūtam | śavilaṃ vistīrṇam | kasmai | bhavadavanāya | tādarthye caturthī | bhavato 'vanaṃ rakṣaṇaṃ tasmai | bhayahetumāha | kasmāt | aviralanipatitamadanaśarāt | aviralo nipatito madanaśarastasmāt | anena kimuktam | prayojanamāha | saṃtāpayuktāpi rādhikā svahṛdayasthaṃ kṛṣṇaṃ satataṃ paśyati jānātītyarthaḥ |

tathā ca | kusumaśayanīyaṃ puṣpaśayanīyaṃ puṣpaśayyāṃ karoti | kimbhūtaṃ tat | kusumaviśikhaśaratalpamanalpavilāsakalākamanīyam | analpā yā vilāsasya kalāḥ tābhiḥ kamanīyaṃ manoharam | tatkimiva | vratamiva | kasmai | tava parirambhasukhāya | parirambhaṇasyāliṅganasya sukhaṃ tasmai | anyo 'pi yaḥ kaścidabhīṣṭaphalākāṅkṣī bhavati so 'pi duṣkaravratādikaṃ karoti | anena kimuktam | nārāyaṇavirahasaṃtāpāt kusumaśayanīye 'pi duḥkhaṃ na jahātītyarthaḥ |


mahāṛddhibalopeto mahāvego mahājavaḥ |
maharddhiko maheśākhyo mahābalaparākramaḥ || 39 ||

audāryagāmbhīryātmako 'sau bhagavān iti || mahāprājño mahādhīmān iti gandhahastī | mahatī prajñā dharmapravicayalakṣaṇātmikā sā yasyāsti sa prājñaḥ | mahāṃś cāsau prājñaś ca mahāprājñaḥ | ata eva mahādhīmān || mahopāyo mahākṛtīti jñānaketuḥ | mahān upāyo yasyāsau mahopāyaḥ | tataś ca mahākṛtī mahāpaṇḍitaḥ sarvasattvāśayānuśayajñatayā saddharmaprakāśakatvāt ||

mahāṛddhītyādi | tatra mahāṛddhibalopeta iti bhadrapālaḥ | ṛddher balaṃ ṛddhibalaṃ tenopeta ṛddhibalopetaḥ | mahāṃś cāsāv ṛddhibalopetaś ca mahāṛddhibalopetaḥ || mahāvego mahājava iti sāgaramatiḥ | mahān vego gatir yasyāsau mahāvegaḥ | sarvatathāgatapūjopasthānahetutayānekalokadhātusaṃkramaṇāt | ata eva mahājava ity ucyate || maharddhiko maheśākhya iti akṣayamatiḥ | laukikaśrāvakapratyekabuddhānāṃ puṇyajñānasaṃbhāropetatvān maharddhikaḥ | sarvatathāgatapuṇyajñānasaṃbhāraparipūraṇatayāto maheśākhya iti || mahābalaparākrama iti pratibhānakūṭaḥ | mahānti ca tāni balāni ceti daśa tathāgatabalāni sthānāsthānajñānādīni vakṣyamāṇāni teṣu parākramo vīryārambho yasya sa mahābalaparākramaḥ ||

mahābhavetyādi |


māṃ na jānanti ye mūḍhāḥ sarvapumvapuṣi sthitam |
teṣām ahaṃ hitārthāya pañcākāreṇa saṃsthitaḥ ||1.3||

dhṛg ity ayaṃ śuddhapāṭhaḥ ||

yathāvat tāṃ aham adhigamya sarvasattvānāṃ yathāśayaviśeṣāt prakāśayiṣye || kimartham ity āha | tatra aśeṣakleśā iti kleśopakleśā gṛhyante teṣāṃ nāśāya | aśeṣājñānahānaya iti aśeṣeṣu padārtheṣv ajñānaṃ aśeṣājñānam aśeṣājñānahānis tadarthaṃ prakāśayiṣye ||

evam ityādi | evam anena prakāreṇa bhagavān guhyendro vajrapāṇis tathāgatam adhyeṣya |


tathatāṃ ye tu paśyanti madhyamārthānusārataḥ |
te vai tattvavido dhanyāḥ pratyakṣaṃ yadi saṃvidā || SeNi 31 ||

paramaś cāsāv akṣaraś ceti paramākṣara iti | anena krameṇa jñānasattvādyakṣarayoḥ svarūpābhidhānam uktaṃ ||

tad evaikaikaṃ ca yogināṃ svacittodayasakalamāṇḍaleyadevatāsvabhāvaḥ samastavipakṣavyāvṛttarūpatayā pratyavekṣaṇīyaḥ | yathā svasamādhīnāṃ tadviparyāsānupalambhasūcakatvād upalambhapratipakṣatayā ca śūnyatāvimokṣamukhalakṣaṇaṃ | evaṃ nimittamithyāpraṇidhiviparyāsābhisaṃskārapratipakṣabhāvena kramād animittāpraṇihitānabhisaṃskāravimokṣamukhātmakaṃ || tataś cānukrameṇa sattvavajryādikulamātṛsvabhāvam adhikṛtyāha mahāprāṇa ityādi |

mahāprāṇo hy anutpāda iti sattvavajrīsvabhāvena | tatra mahāprāṇo hy akāraḥ sa cānutpādasvabhāvas tasya dharmadhātusvabhāvatvād ādarśajñānahetutvāc ca || vāgudāhāravarjita iti ratnavajrīmukhena | vācām udāhāro vāgudāhāraḥ | tena varjito rahitaḥ samatājñānena vāgvyāpārābhāvaṭ || sarvābhilāpahetvagrya iti dharmavajrīdvāreṇa | abhilapanam abhilāpaḥ | sarveṣāṃ dharmāṇāṃ skandhādinām abhilāpaḥ sarvābhilāpaḥ | tasya hetuḥ kāraṇaṃ pratyavekṣaṇājñānaṃ | ata evāgryaḥ pradhānam ityarthaḥ || sarvavāksuprabhāsvara iti karmavajrīsvarūpeṇa | sarvā cāsau vāk ca sarvavāk | yathā devarutebhir nāgarutebhir ityādi | ata eva suprabhāsvara iti yathābhavyatayā sarvasattvasaṃtāneṣu pratibhāsodayād anekamukhadharmadeśanāyāś ca kṛtyānuṣṭhānajñānasvabhāvatvāt ||


yad buddhvā kartum ārabdhaṃ tato 'nyan na vicintayet |
tad eva tāvan niṣpādyaṃ tadgatenāntarātmanā || 5.43 ||

anantaram etajjñānakāraṇalalanāpraśaṃsām āha—priyetyādi | priyaiva darśanaṃ dṛśyate 'nayābhimato mokṣa iti kṛtvā | śeṣaṃ subodham | etena teṣām apy anyavyākhyāparihāreṇa lalanaiva drṣṭāntanidarśanārtham abhimatety uktaṃ bhavati |

itthaṃ praviṣṭasyedānīṃ sarvābhiniveśatyāgam āha—tyajetyādi | subodham ||


bhāgena cāṣṭamenaiva dvāraṃ tasya prakalpayet |
dvāramānena niryūhaṃ tadardhena kapolakam || 2.4 ||

caturasram ityādi ||

niryūhaṃ dvāranirgamaṃ | tadardhena niryūhārdhena | tasyās tv iti ||

hārārdhahārapaṭṭikāyāḥ | rajobhuvam iti | maṇḍalapradhānarekhātaḥ pañcarekhābhuvaṃ |


kṣamyatāmaparaṃ kadāpi tavedṛśaṃ na karomi |
dehi sundari darśanaṃ mama manmathena dunomi ||

ayaṃ ca aśuciḥ. idam evāha— amedhyeti. pūtikaṃ śatanadharmakam.

syād etat—kim anyasminn asann api doṣa ucyate ity atrāha.

carmam ayaṃ puṭam. svamativiśeṣeṇa pṛthak kuru svakāyād apasāraya. asthighaṭitapañjarād yantrāt prajñātmakena śastreṇa māṃsakartanena.


ahaṃ caināṃ dhārayiṣyāmy ā niryāṇād dṛḍhāśayaḥ |
yathā bhavāmy ahaṃ nātha sarvasaṃbuddhaguhyadhṛk || 14 ||

pañcamānam ity ekasyāpi pañcaprakāraṃ maṇḍalaṃ na tu pañcānāṃ yathākramaṃ ||

yasya tasyaiveti | svarṇarūpyarājāvartapravālamaraktalakṣaṇasya pañcaratnasya kaṭhinīpiṣṭakagaurīsindūraharitālaharidrākaṭhinīmiśrakajjalakajjalamiśraharitālāder vā tatrāyaṃ vidhiḥ | yathecchayācāryaḥ ||
......
caturasram ityādi ||

niryūhaṃ dvāranirgamaṃ | tadardhena niryūhārdhena |


tasyās tiktair vanagajamadair vāsitaṃ vāntavṛṣṭir
jambūkuñjapratihatarayaṃ toyam ādāya gaccheḥ |
antaḥsāraṃ ghana tulayituṃ nānilaḥ śakṣyati tvāṃ
riktaḥ sarvo bhavati hi laghuḥ pūrṇatā gauravāya ||

evam ātmabhāvādīnām utsargaṃ rakṣāṃ ca pratipādya punar vistareṇa rakṣāśodhanavardhanāni pratipādayitum upakramate. utpāditabodhicittena hi bodhisattvena utsṛṣṭasyāpi cātmabhāvasya rakṣāśodhanavardhanāni kāryāṇi. yasmāt-

	paribhogāya sattvānām ātmabhāvādi dīyate |
	arakṣite kuto bhogaḥ kiṃ dattaṃ yan na bhujyate ||

	tasmāt sattvopabhogārtham ātmabhāvādi pālayet |
	kalyāṇamitrānutsargāt sūtrāṇāṃ ca sadekṣaṇāt || (Sikṣāsamuccaya 5-6)

tac ca ātmabhāvādiparipālanādi śikṣārakṣaṇād eva syāt. anyathā narakādivinipātagamanāt tan na syāt. ata idam abhidhīyate.

śikṣyate upādīyate gṛhītasaṃvaraṇeneti vihiteṣu karaṇīyatā, pratiṣiddheṣv akaraṇaṃ śikṣā, tāṃ rakṣituṃ paripālayituṃ kāmena icchatā bodhisattvena ātmacittaṃ rakṣitavyaṃ prayatnata iti kathayiṣyamāṇāt. atha śikṣārakṣaṇādhikāre kim iti cittaṃ rakṣyata ity āha—na śikṣeti. anyathā śikṣaiva rakṣitum aśakyā calam anāyattaṃ cittam arakṣatā, cittasya calatāyāṃ śikṣāyāḥ sthairyāyogāt.

ito 'pi cittam eva rakṣaṇīyam ity āha. aparikarmitā mattavaravāraṇā na janayanti tāṃ pīḍām iha loke.


nātha vedyakṣaye kena na dṛṣyo 'sy ekakaḥ sthitaḥ |
vedyavedakasaṃkṣobhe 'py asi bhaktaiḥ sudarśanaḥ || 8 ||

bījaṃ hūṃkāraṃ ||

tadagra ityādi pāpadeśanā kṛtapāpaprakāśanenākaraṇasamvaragrahaṇam |


parokṣaṃ ca guṇān brūyād anubrūyāc ca toṣataḥ |
svavarṇe bhāṣyamāṇe ca bhāvayet tadguṇajñatām || 5.76 ||

śrīkṛṣṇābhiprāyaṃ uttarīyagītārthaṃ ślokābhyāṃ prakaṭayati kaṃsārirapītyādi | kaṃsāriḥ śrīkṛṣṇo 'pi saṃsāravāsanābandhaśṛṅkhalāṃ rādhāṃ hṛdaye ādhāya saṃcintya vrajasundarīḥ aparagopīstatyāja jahau | saṃsārasya vāsanā jagataḥ sthititatparatā vigatarūpā pūrvajanmakṛtasukṛtasaṃskārātiśayaprāptasarvasundarījanādhikasubhagatā | tayā baddhā viṣayāsaktirūpaśṛṅkhalā śṛṅkhalāsthānaṃ yā dṛḍhahetustām |

sa mādhavaḥ anaṅgabāṇavraṇakhinnamānasaḥ kandarpaśarāghātāvasannahṛdayaḥ kṛtānutāpaḥ | tadekagatacittatvāt | itastataḥ tāṃ rādhām anusṛtya parimṛgya kalindanandinītaṭāntakuñje niṣasāda niṣaṇṇo 'bhavat | kalindanandinī yamunā tasyā staṭaṃ tasyāntaḥparisaraḥ tatra kuñjaṃ tasmin | kaliṃ pāpaṃ dyati khaṇḍayatīti kalindaḥ sūryaḥ tasya nandinī putrī| anaṅgasya kāmasya bāṇāḥ taiḥ vraṇāni kṣatāni tairyuktaṃ khinnaṃ khedasahitaṃ mānasaṃ yasya | punaḥ kimbhūtaḥ | kṛtaḥ anupaścāttāpo yena saḥ |

iyaṃ rādhā māṃ śrīkṛṣṇaṃ vilokya dṛṣṭvā calitā nirgatā | kimbhūtam | vṛtaṃ parivṛtam |


prajñājñānād uttaraṃ prāptarāmā-
svādaṃ turyaṃ sekam āhādhamaṃ tat |
yasmāt sarvo bhāvanādau prayatno
buddhoddiṣṭo niṣphalaḥ saṃprasaktaḥ || 16 ||

tatphalasya bhāvanāsādhyasya phalasya bodhicittāsvādakāla eva prasiddhatvāt prāptatvāt, anyasya viśiṣṭasya phalasyābhāvād iti yāvat.

prajñetyādi. prajñājñānād uttarakālaṃ yāḥ prāptā yathāmilitā rāmāḥ striyas tāsāṃ samāpattidvāreṇa ya āsvādaḥ, taṃ turyaṃ sekam. tad apy adhamam. śeṣaṃ gatārtham.

dambholītyādi. etat sadgurūpadeśato jñeyam.


tantre caikallavīre 'smin sugupte caṇḍaroṣaṇe || 1.19 ||

tathāgatāśvāsānande cācāryatā gambhīrotpattyā vajradharāśvāsānadne cotpannena | caturmudrāpakṣe ca pariniṣpannenācāryatvena karmudrā boddhavyā ||

nanu ṣaṇṇāṃ kalaśābhiṣekatāpy uktā sarvatra kalaśavyāpārāt | sā tarhi katham | kalaśaśabdasya payodharopalakṣaṇatvena payodharavyāpārād atrāpi sā ghaṭate | tad etat sarvaṃ darśayati—hastetyādi | gatārtham ||


upadeśo hi bhavati jñānaṃ tasyeti yojyate |
jñāyate yena tajjñānamekādhikaraṇatvataḥ || 9 ||

ata eva caiṣāṃ vajraviśvādīnāṃ krama iti ||

evaṃ mātsaryadauḥśīlyākṣāntikausīdyapratipakṣatayā tad eva dānaśīlakṣāntivīryapāramitātmakam iti | ata āha mahādānetyādi ||

tatra mahādānapatiḥ śreṣṭha iti vajralāsyā | pūjānugrahakāmyayā dīyata iti dānaṃ | tasya dānasya patir dānapatiḥ | mahāṃś cāsau dānapatiś ca mahādānapatiḥ | āmiṣābhayadharmābhiṣekātmakacaturdānotsṛjanatayā śreṣṭhaḥ sarvalokotkṛṣṭatvāt || mahāśīladharo 'graṇīr iti vajramālā | kāyavākcittānāṃ samādhānāc chīlaṃ | śīla samādhāv iti dhātvarthatvāt | daśākuśalaviratilakṣaṇaṃ prātimokṣasvabhāvaṃ ca | tad dhārayatīti śīladharaḥ | mahāṃś cāsau śīladharaś ca mahāśīladharaḥ | ata evāgraṇīḥ purahsara ity arthah || mahākṣāntidharo dhīra iti vajragītā | kṣamaṇaṃ kṣāntis titikṣā tāṃ dhārayatīti kṣāntidharaḥ | mahaṃś cāsau kṣāntidharaś ca mahākṣāntidharaḥ | tataś ca dhīraḥ | mahatsv api duḥkheṣu dhairyāvalambanatvāt || mahāvīryaparākrama iti vajranṛtyā | vīryaṃ kuśala utsāhaḥ | pāpādau tūtsāhaḥ kusīdatvāt kausīdyam eva na vīryaṃ | tasya parākramaḥ sarvalaukikalokottarakuśalamūlaparipūraṇāt |

ataś ca guhyapūjācatuṣṭayātmakaṃ yathākramam ādarśādijñānaniṣpattau svavimokṣamukhaviśuddhibalenānābhogābhirativiśeṣotpādakatvāt ||

tad eva dauṣprajñavikṣepāsamyakpraṇidhivipakṣābhibhūtirahitatvenāha mahādhyānetyādi | tatrāsyāṃ gāthāyāṃ dhyānaprajñayor vyatyayo draṣṭavyaḥ | tataś cāyam arthaḥ | mahāprajñāśarīradhṛg iti vajradhūpā |


tathā ca devīparipṛcchāśivanirnādatantra—
ratnapuram idaṃ devi kiñjalke jalatāṃ vrajet |
rudro yugme śivaḥ śreṣṭhaḥ śaktiḥ saiva parātparā || Seni 7 ||

teṣāṃ nirāsārtham āha—ratnetyādi | śivasyedaṃ śaivam | vedasyedaṃ vedam ||

nanu śaivādīnāṃ kim etad asti | ata āha—ratnapuram ityādi | ratnaṃ maṇiḥ | tad eva puraṃ sthānaṃ yasya sukharūpābhimatasya tad ratnapuram | kiñjalke patitam | jalatāṃ niḥsāratām | rudro bhagavān | yugme samāpattau | śivaḥ kalyāṇāvāhakaḥ | ata eva śreṣṭhaḥ | saiva tattvaṃ śaktiś cidrūpā | parāc chreṣṭhāt parā śreṣṭhā tad eva ||

tatsvarūpam āha—lakṣyetyādi | subodham |


pīnapayodharabhārabhareṇa hariṃ parirabhya sarāgam |
gopavadhūranugāyati kācidudañcitapañcamarāgam ||

kelyā calatī vyālole ca te maṇikuṇḍale ratnairyuktakuṇḍale ca tābhyāṃ maṇḍitaṃ gaṇḍayugaṃ yasya sa tathā | sa cāsau smitaśālī ca īṣaddhāsyayuktaḥ |

tathā kācidgopavadhūḥ anugāyati | udañcitapañcamarāgam | udañcitaḥ ūrdhvaṃ gacchan sa cāsau pañcamaḥ pañcamākhyaḥ rāgo yatra tam | kiṃ kṛtvā | sarāgaṃ yathā syāttathā hariṃ śrīkṛṣṇaṃ preyāṃsaṃ parirabhya gāḍhāmāliṅgya | kena kṛtvā | pīnapayodharabhārabhareṇa | pīnau pṛthulau tau ca payodharau ca tāveva bhārau guruvastunī |

kāpi prauḍhagopī adhikaṃ yathā syāttathā dhyāyati | kim | madhusūdanavadanasarojam | madhudaityaṃ sūditavān marditavāniti madhusūdanaḥ tasya vadanameva sarojaṃ mukhakamalam | kiṃviśiṣṭam | vilāsavilolavilocanakhelanajanitamanojam | vilāsena līlayā vilole ca te vilocane nayane ca tābhyāṃ kṛtvā khelanaṃ tathā saha krīḍā tasmājjanito manojaḥ kandarpo yena sa tathā tat |


avibhāvitasambandho vikalpo 'sau pratītyajaḥ |
tad eṣa eva nirvāṇaṃ mā mṛthāś citta vibhramam || SeNi 35 ||

abhinnaṃ rūpaṃ yasya sa tathā. na hi nirodhānāṃ ṣaṭpakṣalakṣaṇabhede 'pi bhedo 'sti, abhāvaikarūpatayā nirodhasya samānatvāt. ayam arthaḥ—anyatamapakṣaṃ sākṣāt kṛtvā, paścāt tasya santānocchedarūpo nirodha iti saptamaṃ sādhyam.

prajñājñānetyādi. prajñājñānopadeśād uttarakālaṃ yat bodhicittasyāmṛtarūpasya rasanayā grahaṇam, tat turyaṃ caturthaṃ sekam āha kaścit. tac cāvaraṃ hīnam, vinikṛṣṭam iti yāvat. kasmād avaram? yasmāt sarvaprayāso mantramudrādevatādyākārabhāvanāsu punaḥpunaranuṣṭhānalakṣaṇas tathāgatokto vyarthaḥ prāptaḥ. kutaḥ? tatphalasya bhāvanāsādhyasya phalasya bodhicittāsvādakāla eva prasiddhatvāt prāptatvāt, anyasya viśiṣṭasya phalasyābhāvād iti yāvat.

prajñetyādi. prajñājñānād uttarakālaṃ yāḥ prāptā yathāmilitā rāmāḥ striyas tāsāṃ samāpattidvāreṇa ya āsvādaḥ, taṃ turyaṃ sekam.


kadācitkvāpi labhyo 'si yogenetīśa vañcanā |
anyathā sarvakakṣyāsu bhāsi bhaktimatāṃ katham || 1.16 ||

he deva he hare tvaṃ jaya jaya | svaśaraṇāgatasakalajanaramaṇa tvaṃ sarvotkṛṣṭatayā vartasva | he śritakamalākucamaṇḍala | śritamāśritaṃ kamalāyāḥ lakṣmyāḥ kucamaṇḍalaṃ kucābhogaḥ yena sa tathā tasya saṃbodhane | he śritakamalākucamaṇḍala | punaḥ kiṃbhūta | he dhṛtakuṇḍala | dhṛtaṃ kuṇḍalaṃ yena sa tathā tasya saṃbodhane | punaḥ kiṃbhūta | he kalitalalitavanamāla | kalitā svīkṛtā lalitā manoharā vanamālā yena sa tathā tasya saṃbodhane | he kalitalalitavanamāla | he hare he deva jaya jaya jayayukto bhava | sarvotkarṣeṇa vartasva |

kiṃbhūta | he dinamaṇimaṇḍalamaṇḍana | dinasyāhno maṇiḥ sūryaḥ tasya maṇḍalaṃ tad maṇḍayatīti tasya saṃbodhane | punaḥ kiṃbhūta | he bhavakhaṇḍana | ātmabhaktānāṃ sevakānāṃ bhavo janma khaṇḍayatīti tasya saṃbodhane | muktiṃ dadātītyarthaḥ | punaḥ kiṃbhūta |


evaṃ vaśīkṛtasvātmā nityaṃ smitamukho bhavet |
tyajed bhṛkuṭisaṅkocaṃ pūrvābhāṣī jagatsuhṛt || 5.71 ||

tasmād evam upastambhamātraṃ datvā, kāye naubuddhiṃ kṛtvā, pravṛttinivṛttihetor icchāyattaṃ kāyaṃ kuru sattvārthānuṣṭhānāya niṣpattaye vā. he manaḥ iti prakṛtam abhisaṃbadhyate.

iti kāyapratyavekṣayā tatsvabhāvam upayogaṃ ca vicārya pariniścitakāyaprayojanam upasaṃharann āha.

uktanītyāyattīkṛtaḥ ātmā cittakāyalakṣaṇaḥ sarvadā prasannavadano bhavet. bhrūlalāṭasaṃkocaṃ ca prasādahānikaraṃ tyajet. pūrvam eva asaṃcodita eva pareṇa svāgatādivādaiḥ saṃtoṣaṇaśīlo bhavet. sarvasattvānām akāraṇabāndhavaś ca.

ity api śikṣānarthavarjanāya kāryety āha.


vibuddhapuṇḍarīkākṣaḥ protphullakamalānanaḥ |
prollālayan vajravaraṃ svakareṇa muhur muhuḥ || 2 ||

dhairyeti antarāntarā vajracālanaviśrāmeṇa paramānandasukhaṃ bhāvayed ity arthaḥ ||

tata iti prajñāvacanāvasānāt ||

niṣpanna iti suratāvasāne sati ||


sarva eva bhavallābhaheturbhaktimatāṃ vibho |
saṃvinmārgo 'yamāhlādaduḥkhamohaistridhā sthitaḥ || 1.10 ||

aparatra krīḍādiśīlā paraiva śaktiḥ | ahaṃ bhaktyā aviyuktaḥ syām iti vaktavye mama aviyuktāstu iti bhaktiṃ prati premaprasaraḥ prakāśitaḥ ||

sarva eva bhallābha iti | vyākhyātaprakṛṣṭabhaktiśālinām ayamāhlādaduḥkhamohairūpalakṣito loke yaḥ saṃvinmārgaḥ nīlapītādibodharūpaḥ panthāḥ sthitaḥ sa sarva eva tvatprāptihetuḥ | vedyasopānanimajjanakrameṇa paramavedakabhūmilābhāt |

he svāmin tavcchaktipātasamāveśamayabhaktyānandāsvādam anāsādya, bodhasya parā dehapātaprāpyā prakṛṣṭāpi yā śāntaśivapadātmā daśā syāt kaiścit sambhāvyate, sā taiḥ sambhāvyamānā māṃ praty āsavasya yathā śuktatā paryuṣitatā tathā bhātīti yāvat | yatas tair bhaktyamṛtam anāsvādyaiva śuktīkṛtam | yaiḥ punar āsvādyate, taiḥ svacamatkārānandaviśrāntīkṛtatvāt kā śuktatāsambhāvanā?


tato hṛdi bhāvayed bījaṃ padmacandraraviṣṭhitam |
raśmibhiḥ purato dhyāyān niṣpannaṃ caṇḍaroṣaṇam || 4.4 ||


jananīṃ bhaginīṃ caiva pūjayed yogavit sadā |
naṭīṃ rajakīṃ tathā vajrīṃ caṇḍālīṃ brāhmaṇīṃ tathā |
prajñopāyavidhānena pūjayet tattvavatsalaḥ || 2 ||

aparam api niṣphalavarjanāya prātimokṣoddiṣṭam ācaret ity āha. bhūmiphalakādiṣu nakhadaṇḍādinā rekhākarṣaṇalekhanādi niṣprayojanam āgatam āpatitaṃ vivarjayed bhagavatātra nivṛttir ājñapteti saṃsmṛtya, tadatikramavipākaphalabhayāt. tatkṣaṇam iti na tatra kālaparilambhaṃ kuryāt.

saṃkleśasamudācāre saṃprajanyakāritāṃ yadety ādibhiḥ saptabhiḥ ślokaiḥ śikṣayitum āha.

prathamata eva svacittaṃ nirūpya. uktam. asaṃkliṣṭāvasthāyāṃ karaṇīyam uktam.

etad eva darśayati. raktaṃ dviṣṭaṃ vā svacittaṃ yadā paśyet, tadā hastapādādicalanamātram api na kartavyam, nāpi vacanodīraṇam. anyathā tadutthāpite kāyavāgvijñapty api saṃkliṣṭe syātām.


śritakamalākucamaṇḍala dhṛtakuṇḍala e
kalitalalitavanamāla jaya jaya deva hare ||

he deva he hare tvaṃ jaya jaya | svaśaraṇāgatasakalajanaramaṇa tvaṃ sarvotkṛṣṭatayā vartasva | he śritakamalākucamaṇḍala | śritamāśritaṃ kamalāyāḥ lakṣmyāḥ kucamaṇḍalaṃ kucābhogaḥ yena sa tathā tasya saṃbodhane | he śritakamalākucamaṇḍala | punaḥ kiṃbhūta | he dhṛtakuṇḍala | dhṛtaṃ kuṇḍalaṃ yena sa tathā tasya saṃbodhane | punaḥ kiṃbhūta | he kalitalalitavanamāla | kalitā svīkṛtā lalitā manoharā vanamālā yena sa tathā tasya saṃbodhane | he kalitalalitavanamāla | he hare he deva jaya jaya jayayukto bhava | sarvotkarṣeṇa vartasva |


jaladapaṭalavaladinduvinindakacandanatilakalalāṭam |
pīnapayodharaparisaramardananirdayahṛdayakapāṭam ||

dṛṣṭicittaparikhedaparityāgāya kadācit karhicit diśo vyavalokayet. atha kadācit kaścit tatsamīpam āgacchet, tadā tasya praticchāyāmātraṃ viditvā svāgatavādena saṃtoṣaṇārthaṃ vilokayet. anyathā tatra tasyāvadhyānenākuśalaṃ prasavet.

mārge 'pi tathādṛṣṭer gacchata upaghātaparihārārtham āha.

bhayahetucaurādipratipattyarthaṃ caturdiśam iti krameṇa. anyathātmabhāvasya rakṣā kṛtā na syāt. sarvadigvyavalokanaṃ tu kriyamāṇam auddhatyopaghātaparihārārthaṃ sthitvā kartavyam. pṛṣṭhato vyavalokanaṃ parāvṛtya paścān mukhībhūya.

asamādhānasya ca rakṣaṇām āha. saret puraḥ apasaret paścāt. prapātādyupaghātaṃ nirīkṣya ca. evam ity uktakramadiśā svaparahitaprayojanam avagamya pratipattisāro bhavet.


mukhapūraṃ na bhuñjīta saśabdaṃ prasṛtānanam |
pralambapādaṃ nāsīta na bāhū mardayet samam || 5.92 ||

ataḥ idam api prātimokṣaniṣiddhaṃ nācaraṇīyam ity āha.

kheṭasya śleṣmaṇo visarjanam apāvṛtaṃ na kuryāt. jale sthale bhogya upabhogye mūtrapurīṣāder api kutsitam. atrāpi devatādyavadhyānād apuṇyaṃ prasavet.


yasya tasyaiva cūrṇena nānāvarṇakṛtena ca |
caturaśraṃ caturdvāraṃ catustoraṇābhūṣitam || 2.3 ||

pañcamānam ity ekasyāpi pañcaprakāraṃ maṇḍalaṃ na tu pañcānāṃ yathākramaṃ ||

yasya tasyaiveti | svarṇarūpyarājāvartapravālamaraktalakṣaṇasya pañcaratnasya kaṭhinīpiṣṭakagaurīsindūraharitālaharidrākaṭhinīmiśrakajjalakajjalamiśraharitālāder vā tatrāyaṃ vidhiḥ | yathecchayācāryaḥ ||
......
caturasram ityādi ||

niryūhaṃ dvāranirgamaṃ | tadardhena niryūhārdhena |


kutra me vartata iti pratyavekṣyaṃ tathā manaḥ |
samādhānadhuraṃ naiva kṣaṇam apy utsṛjed yathā || 5.41 ||

kāyapratyavekṣām abhidhāya cittapratyavekṣaṇām āha. dharmasya svaparahitalakṣaṇasya cintaiva mahāstambhaḥ, vandhanāyattīkaraṇahetutvāt.

tasmin baddho 'pi punaḥ punar nirūpaṇīya ity āha.

kva punar idaṃ mano mama vartate, pūrvasminn ālambane anyatra vā gatam. gatam avagamya tato nirvatya tatraiva yojayitavyam. svarasavāhitāyām upekṣaṇīyam iti śamathadhuram ekam api kṣaṇaṃ yathā na parityajati tathā dhārayitavyam. etāvatā śīlaṃ hi samādhisaṃvartanīmam ity uktaṃ bhavati. yathoktaṃ candrapradīpasūtre-

	kṣipraṃ samādhiṃ labhate niraṅgaṇaṃ
	viśuddhaśīlasya mi ānuśaṃsāḥ || (Samādhirāja 27.6)

iti. ato 'vagamyate—ye kecit samādhihetavaḥ prayogāḥ, te śīle 'nugatā iti. tasmāt samādhyarthinā smṛtisaṃprajanyaśīlena bhavitavyam. tathā śīlārthināpi samādhau yatnaḥ kārya iti.

samādhānaparityāgāvakāśam āha. agnidāhādi bhayam. tathā ratnatrayapūjādikṛta utsavaḥ.


padmāpayodharataṭīparirambhalagnakāśmīramudritamuro madhusūdanasya |
vyaktānurāgamiva kheladanaṅgakhedasvedāmbupūramanupūrayatu priyaṃ vaḥ ||

yasmāt sarvākāraṃ sarvavastutattvam adhigamya sarveṣāṃ hitasukhavidhānārtham udyacchadbhir buddhasutaiḥ na tad asti kiṃcit yan na śikṣitavyam. anyathā sarvākāraḥ sarvasattvānām arthaḥ kartum aśakyaḥ. puṇyasaṃbhāro 'pi evaṃ vicarato 'paryanta eva syāt.

iyam api śikṣāpadamudrāvadhārayitavyety āha.

antataḥ svayamāhārādikriyayā parapreraṇayāparāparadūtapreraṇayā vā, sākṣāt svayam evāmiṣadānādinā vā, yat sattvānāṃ hitasukhahetur na bhavati, tan na kuryāt kārayed vā. na caitad eva kevalam. kiṃcit sattvānām eva saṃsāraduḥkhapatitānāṃ tato niḥsaraṇāya sarvaṃ kuśalamūlam anuttarāyāṃ samyaksaṃbodhau pariṇāmayet.


vitarasi dikṣu raṇe dikpatikamanīyaṃ
daśamukhamaulibaliṃ ramaṇīyam |
keśava dhṛtaraghupatirūpa jaya jagadīśa hare ||

apagatapāpam | snānamātreṇa apagataṃ naṣṭaṃ pāpaṃ yasya tattathā | punaḥ kiṃbhūtam | śamitabhavatāpam | śamitaḥ śāntiṃ prāpito bhavasya saṃsārasya tāpo yena tattathā |

he keśava | dhṛtaraghupatirūpa | dhṛtaṃ raghupateḥ śrīrāmasya rūpaṃ yena sa tathā tasya saṃbodhanam | he dhṛtaraghupatirūpa | tvaṃ raṇe saṃgrāme dikṣu āśāsu daśamukhamaulibaliṃ vitarasi dadāsi | daśamukhāni yasya tasya maulayaḥ mūrdhānaḥ sa eva baliḥ pūjopahārastam | kiṃbhūtam | dikpatikamanīyam | diśāṃ patayaḥ indrādayaḥ teṣāṃ kamanīyam abhilaṣaṇīyaṃ tam | punaḥ kiṃbhūtam | ramaṇīyaṃ śobhanam |

he keśava | dhṛtahaladhararūpa |


tataḥ sādhaka ātmānaṃ caṇḍamahāroṣaṇākāreṇa dhyātvā prajñāṃ ca dveṣavajrīrūpeṇa saṃpuṭaṃ kṛtvā caturānandān lakṣayet || 3.29 ||

vilāsavilolavilocanakhelanajanitamanojam | vilāsena līlayā vilole ca te vilocane nayane ca tābhyāṃ kṛtvā khelanaṃ tathā saha krīḍā tasmājjanito manojaḥ kandarpo yena sa tathā tat |

tathā kāpi nitambavatī gopī śrutimūle karṇamūle kimapi lapituṃ bhāṣituṃ militā satī dayitaṃ kṛṣṇaṃ cāru yathā syāttathā cucumba | kva sthāne | kapolatale | kimbhūte | anukūle | kaiḥ | pulakaiḥ romāñcaiḥ |


pahu maitī tu vivarjia hohi mā śunnasahāva |
tojju viyoe phiṭumi sarve sarve hi tāva ca || mohavajryāḥ || 4.27 ||

tatas tadanantarajhaṭity ātmānaṃ māṃsāsthirudhirādivarjitaṃ śubharaśmipuṅgam iva karacaraṇād yupetaṃ khaḍgapāśādirahitaṃ sattvaparyaṅki

tato 'grataḥ saptapātāladeśagatadṛṣṭiḥ sann ityarthaḥ | vātetyādi tad anantākāśāntargataṃ nīlayaṃkārapariṇataṃ vāyumaṇḍalaṃ ṣoḍaśalakṣayojanapramāṇam utsargeṇa tiryagsaṃkhyapramāṇaṃ cākāraṃ koṭidvaye ca latāpatākāṅkitaṃ śyāmavarṇaṃ bhāvayet | tadupari raktaraṃkārapariṇatam agnimaṇḍalaṃ trikoṇaṃ pṛthivīmaṇḍalapramāṇaṃ raktavarṇaṃ koṇeṣu raṃkārāṅkitaṃ bhāvayet | tadupari śuklavaṃkārapariṇataṃ jalamaṇḍalaṃ śuklavarṇalaṃ madhye ghaṭāṅkitam aṣṭalakṣocchrayaṃ tiryagdvādaśalakṣaṃ bhāvayet | tadupari pṛthivīmaṇḍalaṃ pītalaṃkārapariṇataṃ caturasraṃ sarvasauvarṇacatuḥpārśveṣu triśūlavajrāṅkitam | lakṣatrayasamucchrayaṃ tiryagdvādaśalakṣaṃ bhāvayet | tadūrdhvaṃ caturvarṇasuṃkāraṃ dhyātvā tatpariṇataṃ sumeruṃ caturatnamayam aśītiyojanasahasrapramāṇadṛśyabhāgaṃ pṛthivyūrdhvasthitāśītisahasrapramāṇajale nirmagnāśītisahasrādṛśyabhāgam | saptaśītāsaptaparvatapariveṣṭitam | tatra prathamaḥ śīto 'śītisahasrayojanavistāraḥ tadardhamānena parvataḥ | śīto 'pi tathā etadardhamānenāparaḥ parvataḥ | śītam api tathā evaṃ yathākramaṃ sarvaṃ bodhavyam | tatas tadbahir mahāsamudram aśītisahasrayojanavistāram | tadante cakravāḍaṃ tiryagdvādaśayojanaṃ yojanaśatatrayasamucchrayeṇa | tadbahir mahācakravāḍam etaddviguṇena | tadbahir agniprākāraṃ tathāpramāṇam |  tataḥ sumeroḥ pūrve pūrvavideham ardhacandrākāraṃ navasahasrayojanapramāṇam | dakṣiṇe jambudvīpaṃ trikoṇaṃ saptasahasrayojanapramāṇam | paścime aparagoḍānīyam aṣṭasahasrayojanapramāṇam | vartulam | uttare uttarakuruṃ caturasraṃ daśasahasrayojanapramāṇam | dvīpānāṃ vāmadakṣiṇayor dvāv upadvīpau tadardhapramāṇau | tatra pūrvavidehādikrameṇa dehavidehau | śāṭhottaramantriṇau | amaravarau kurukauravau ceti bhāvayet | granthavistarabhayāt tu mūle pratyakṣarena noktaṃ caturmaṇḍalabhāvanaiva tu sarveṣu cittam iti śraddheyam ||


evam anviṣya yatnena na dṛṣṭaṃ sāram atra te |
adhunā vada kasmāt tvaṃ kāyam adyāpi rakṣasi || 5.64 ||

tadanantaram asthīny api khaṇḍaśaḥ pṛthag bhinnāni kṛtvā majjānaṃ paśya avalokaya. yady antaraṃ kāyaḥ caturmahābhūtikaḥ mātapitraśucikalalasaṃbhūtaḥ duḥkhamayaḥ kṛtaghnaś ceti vistareṇa pratipādayiṣyatīti kim atra sāram asti vijñapraśastaṃ nyāyyaṃ vā, ity ātmanaiva vicāraya.

evaṃ kathitanayena. sādhūktam iti cet, adhunā vada kasmāt tvam adyāpi sarvaguṇavikalam api kāyaṃ rakṣasi? evaṃ vidvān api.

tathāpi asti kiṃcidatropādeyamiti cedāha-

na khāditavyamaśuci tvayā peyaṃ na śoṇitam |


śastrāṇi kena narake ghaṭitāni prayatnataḥ |
taptāyaḥkuṭṭimaṃ kena kuto jātāś ca tāḥ striyaḥ || 5.7 ||

tattvavādī bhagavān, vastutattvakathanaśīlatvāt. tenedaṃ tattvaṃ kathitaṃ prakāśitam—sarvaṃ cittaprasūtam iti. ataḥ sarvatra cittam eva pradhānam.

ittham evaitan nānyatheti prasādhayann āha.

narakapālānāṃ kuntāsimusalādīni, asipatravanasamudbhūtāni vā kena kṛtāni? na tatra kaścit kartāstīśvarādiḥ, tatkartṛtvasya anyatra niṣiddhatvāt, ihāpi niṣetsyamānatvāt. taptalohamayī ca bhūmiḥ kena ghaṭitā? tāś ca striyaḥ kutaḥ kāraṇasāmagrīto jātāḥ, yāḥ pāradārikaiḥ śālmalīvṛkṣasyādhastād upari ca dṛśyante? sa ca śālmalir vā? ato nānyat kāraṇam atra cittād upakalpanīyam. yad uktam—

	sattvalokam atha bhājanalokaṃ cittam eva racayaty aticitram |
	karmajaṃ hi jagaduktam aśeṣaṃ karma cittam avadhūya ca nāsti || (Madhyamakāvatāra 6.89)

iti.

tasmāc cittam evātra kāraṇaṃ nānyad ity ata āha. pāpakarmopaskṛtaṃ cittam eva, teṣāṃ kāraṇaṃ bhagavān kathitavān.


mahāprajñāyudhadharo mahākleśāṅkuśo 'graṇīḥ |
mahāyaśā mahākīrtir mahājyotir mahādyutiḥ || 34 ||

apratiṣṭhitanirvāṇam iti nirvāṇo viramānandaḥ na vidyate nirvāṇe pratiṣṭhā yasya tat tathā sahajānandajñānam ity arthaḥ ||

samayam iti mantranayoditaṃ vidhim ||


anupamasukharūpī śrīnivāso 'nivāso
nirupamadaśadevīrūpavidyaḥ savidyaḥ |
tribhuvanahitasaukhyaprāptikāro 'vikāro
jayati kamalapāṇir yāvad āśāvikāśāḥ || 1 ||

athaitena prayojanenāsya śāstrasyāyaṃ sambandha ity api sūtrakārasya yuktaṃ vaktum | ajñātaprayojanam ivāviditasambandham api śrotuṃ nādriyante śiṣyāḥ | tasmāt saha prayojanena asya sambandho vācya iti codayati siddhārtham iti ||

pariharati śāstram iti | yadaivāsya śāstrasyedaṃ prayojanam ity uktaṃ tadaiva tayor upāyopeyalakṣaṇaḥ sambandho 'rthād ukta eva | na caivam arthaprāptam arthaṃ sūtrakārā akṣarair nibadhnanti asūtratvaprasaṅgād iti ||


karasphoṭo bhaven mudrā aṅgulyāmoṭanaṃ tathā |
tad dhyeyaṃ cintitaṃ yac ca dhyānaṃ yasmād vicintanam || 20 ||

labdhatvaditi | ye samāveśamayapraśastabhaktiyuktāḥ ata eva labdhatvatsaṃpadaḥ tvatpureviśvapūrake tvatsvarūpe vasanti tacchīlāḥ teṣāṃ lokamārge api yaḥ sañcāraḥ vyavahāraḥ, sa tayaiva samāveśarasānandamayyā, vijṛmbhayā vikasvaratayā syāt bhavatyeva | atha ca ye labdhalaukikaśriyaḥ tvadbhaktāḥ tvanmaṇḍalavāsinaḥ te sarve spṛhaṇīyatvāt sadā vibhūtimuditā iti samāsoktyā gamayati |

bhaktimatāṃ vyākhyātarūpabhaktiśālināṃ sarvatra bhuvanaviṣaye kiṃ na kṣetraṃ parasiddhisamudayasthānam, kva ca eṣāṃ mananatrāṇadharmo mantro na siddhyati | yataḥ sākṣāditi samāveśadṛṣṭyā na kathāmātreṇa bhavanmayameva sarvaṃ bhuvanameṣām |